Babilonia, Joan Mari Irigoien (laburpena) – Gizapedia\nBabilonia, Joan Mari Irigoien (laburpena)\nBabilonia Joan Mari Irigoien idazleak 1989an plazaraturiko eleberri tragikoa da. Babilonia baserriko Trinido eta Feliziano anaien arteko gorabehera eta liskarrak kontatzen ditu, XIX. mendearen erdialdean, azkenean familiaren hondamena ekarri duena. Eleberria familia-saga bat da, baserrian girotua (hain zuzen ere, Babilonia baserrian bizi dira eleberriko protagonistak), eta errealismo magikoaren zertzeladak dituena. Garaiko xehetasun historiko ugari ere ematen ditu, bereziki Karlistaldien inguruan.\nBedaniako Babilonia baserrian Zipriano Garayalde bizi da, bere familiarekin. Baserri zaharra da, banderizoen garaian, Erdi Aroan, dorretxea zena eta Garayalde leinuaren armarria duena. Bere ama Gabrielak harreman estua izan zuen oraindik bizirik dagoen Moabe baserriko Roxalirekin. Roxali ezaguna da herrian bere ahalmenengatik, naturako zantzuen esanahiaz gainera, hildakoekin mintzatu, emagin moduan jardun eta gaitzak sendatzen ere badakielako. Bi baserriak noizbait loturik izango direla ere badaki, bi etxeetan aditu den oilar baten kukurrukua adituta. Babiloniakoak dira, baita ere, osaba Bernardo eta osaba Demetrio, Ziprianoren anaiak, biak lehen karlistaldira joandakoak. Bernardo gizon makala da Ziprianorentzat baina sentikorra oso. Demetrio, berriz, kementsua, Zipriano bezalaxe, eta odol berokoa. Haien aita Zirilo begian eskopeta lehertuta hil zen, usoak ehizatzen zebilela, beste baserritar batek biraoa botata. Karlistaldian zehar eta handik gutxira jaio dira Ziprianoren eta bere emazte Baxiliren lau semeak, lehen biak, bikiak, Trinido eta Feliziano, hirugarrena Kaxiano, ahul eta kaxkarra, eta laugarrena Klemente, gormutua. Bitartean, Moaben amona Roxalik bere biloba Margariren kontu hartzen du, haren ama hil denez. Amonak Eguzki Gorri deitzen dio bere adats gorriagatik, eta bere ahalmenak irakasten dizkio txikitatik.\nBabilonian Kaxiano eta Klemente elkarrekin ibili ohi dira baserri lanetan. Trinidok eta Felizianok ez diete kasu handirik egiten, elkarrekin beti lehian ibiltzen direnez, hala nola korrikan, harria jasotzen eta aizkoran, aita Ziprianok baina bereziki gerratik itzulitako osaba Demetriok zirikatuta. Feliziano habailan soilik da Trinido baino gehiago. Egun batean, zuhaitzean gora zein altuago igoko, eta Trinidok irabazten du, baina Feliziano ilargira igotzeko gauza ez dela izango aurpegiratzen dio, suminduta. Horrela, gaiztotzen hasten da anaien arteko lehia. Garayaldetarren indarra eta ospea goraipatuz ere, Trinidoren eta Felizianoren harrokeria puzten du Demetriok, hala nola baserriko armarriaren istorioa kontatuz, non otsoaren buru soila eta koroa agertzen diren, aitona Zirilok otsoa akabatu omen zuelako behin. Kaxianok, ordea, ez dio atarramendu onik ikusten baserriko armarriaren istorio horri, eta itzal ilunak ikusten ditu horri begira, otsoaren ordez gizon bat irudikatuz. Azkenean, osaba Bernardok istorio guztia gezurra dela aitortuko dio. Izan ere, Demetriok beti pentsatu ospea armek ematen dutela, nahiz eta Ziprianok bezala, amari hitz eman behar izan dion armarik ez duela hartuko. Baserrian itota, ordea, Nafarroara joan zen, baso lanetara lehenbiiz, eta karlisten alde borroka egitera gero. Etxera teniente itzuli zen. Bernardo, ordea, elbarri itzuli zen lehenago, besamotz. Gerrari buruz iritzi guztiz desberdinak dituzte biak: Demetrio gerraren aldeko da, eta Bernardo bakezalea. Demetriok gerrako zaurien orbanak erakusten ditu, harro-harro. Babiloniara ere heldu izan dira gerraren ondorioak, karlistak (zuriak) zein liberalak (beltzak) handik pasa izan direlako, eta bi alderdiek eraman izan dute beti zerbait, behia ez denean, ardi edo oilo batzuk. Kaxiano Bernado bezalakoa da, bakezalea, berak ere gerra zer den ere badaki-eta, txikitan herrian soldadu batzuk beste soldadu bat fusilatzen ikusi zuelako. Trinido eta Feliziano, ordea, osaba Demetriok harro kontatzen dituen gerra-kontuekin liluraturik jarraitzen dute. Ama Baxilik eta osaba Bernardok begi txarrez ikusten dute Demetrioren jarrera, baina ezer gutxi egin dezakete horren aurka, protesta egin ezik. Kaxiano, berriz, osaba Bernardoren antzekoa da, oso sentikorra, gauez izarrak kontatzen ditu, eta harri politak bildu; Trinidok eta Felizianok barre egiten dute horren kontura, haientzat txorakeriak eta nesken kontuak besterik ez direlako. Bitartean, Margari amona Roxalirekin jarraitzen du, haien irakaspenak jasotzen, hala nola inguruetan dagoen Lurruspeko kobazuloari buruzkoak, non Mari bizi den.\nOsaba Demetriok moxal bana erosten die anaia bikiei, hamasei urte betetzean, agindu bezala eta haren zaldi gorriaren gainean ibiltzen ikasi ondoren. Zaldi gainean ere lehia egiten dute, elkarri irrintzika, hori ere osaba Demetriok ikasi bezala. Egun batean, osaba Demetrioren proposamenez lasterketa egin eta Trinidok irabazten du. Felizianok aspaldiko arra sumatzen du barruan, amorrua eta bekaitza. Herriko gazte batek gutxietsi egiten du Feliziano, anaia Trinidoren aldean. Felizianok kolpatu egiten du gaztea. Herriko apaiz don Tirsok errieta egin eta Felizianok gogor erantzuten dio. Azkenean, don Tirsok Babiloniara doa eta gertatutakoa kontatzen die. Maiorazgoa berari ez baizik eta Trinidoren esku uztea planteatzen du. Demetriok ez du horretan eragozpenik ikusten, Feliziano militar karlista gisa goian ikusten baitu. Felizianok bere egiten du osabaren asmo hori eta gerrarako irrikia pizten zaio. Demetriok arbaso zaharren istorioak ere kontatzen dizkie, nola kristauak ziren eta moruen aurka ibili ziren gudan, nola Erdi Aroan dueluak egiten ziren. Anaia bikiak borroka eta duelu-jolasean egiten dute istorio horiek liluraturik, Trinido kristauarena eta Feliziano Abderraman moruarena egiten, aurpegia beltzez margotuta. Zaldi gaineko borroka egiten dute egun batean, desafio moduan. Oraingo honetan ere, Feliziano da galtzaile, zaldi gainetik erorita. Moabeko Margari izango da, ordea, aurrerantzean, anaia Trinidoarenganako amorrua piztuko duena: biek desio dute, baina Trinido izango da neskarengana hurbilduko dena. Amona Roxalik igarri egiten du, kukurrukuak adituta, Margari Babiloniara ezkonduko dela, hango maiorazgoarekin. Felizianori dagokio jaiotzez maiorazgoa, baina aitari galdetuta, maiorazgoa alper-harria lehenengo altxatzen duena izango dela erantzuten du, don Tirsoren aholkuari jarraituz Trinidoren alde eginez. Handik gutxira, Trinidok altxatzen du harria, maiorazgoa bereganatu eta Felizianoren harenganako amorrua gorroto bilakatuko da ondorioz. Gutxira, Trinidok Margariri maitasun-aitortza egiten dio Lurruspeko erromerian; Margarik baiezkoa eman baina Felizianoren itzal beldurgarria ikusi zuen haren begietan; gutxira, Felizianorekin topo egin eta kontu eske hasten zaio hura, baina Margarik ziur erantzuten dio, Trinido maite duela.\nDemetriok militarra izateko jaio dela esanez arintzen du Felizianoren amorrua, eta berarekin tiroak egiteko mendira joateko proposatzen dio. Felizianok ospea irabazteko balentria bururatzen zaio orduan: mendian ardiak akabatzen dabilen otsoa hiltzea. Ardilarruz mozorrotuta, mendira joan eta otsoa akabatzen du osabaren fusilarekin, eta harro heltzen da baserrira otsoa bizkarrean. Felizianok maiorazgoa eskatzen dio berriz aitari, baserriko armarrian otsoa eta koroa daudenez, baina aitak koroa Trinidorentzat eta otsoa Felizianorentzat direla berresten du. Anaia bikien arteko lehia eta desadostasuna handitzen doa: beti elkarrekin lo egin arren, azkenean Feliziano ganbarara lo egitera joan behar du aitaren aginduz, ohea bientzat txikiegia geratu denean. Etsirik, Demetriok kontsolatu egiten du, jenerala izatera helduko dela ziurtatuz beste behin. Haien gerrarako joerak 1848 urteko altxamendu karlistan aurkitzen du bidea: Demetriok eta Felizianok baserritik egiten dute alde, Trinidok ere nahi luke, baina osabak baserriaren ardura hartu behar duela esanez geldiarazi egiten du. Aita Ziprianok nahi badute joateko baina orduan baserrira ez itzultzeko ohartarazten die biei. Burumakur itzultzen da Feliziano, altxamenduak porrot egin eta tirorik egin gabe, zalditik erorita osaba Demetrio hil delako berriarekin. Barkamena eskatzen dio aitari, eta Trinidoren iseka pairatu behar du.\nKlemente eta Kaxiano beti elkarrekin aritzen dira. Egun batean, baserriko errotan jolasten hasi eta irinez zikintzen dira. Halako batean, Feliziano sartu, errieta efi eta masailekoa emanten dio Kaxianori. Orduan, Klementek igitaia hartu eta Felizianoren parean jarri eta mehatxu eginda, Felizianok alde egiten du. Egun batean, Trinido eta Feliziano herriko beste gazte batzuekin batera, Moabera doaz artoa zuritzera, eta bide batez, festa txiki bat egitera, ohiturari jarraiki. Txantxetan hasten zaio Felizianori gazte bat, otsoa akabatu arren, Trinido ehiztari hobea dela esanez, Margari bereganatu duenez. Margariri eta Trinidori buruz bertsoak bota eta bukatzeko, antzezlana egiten dute Trinidok eta Margarik, eta ikuskizuna jasan ezinik, azkenean suminduta alde egiten du Felizianok. Margarik Felizianorekin amesgaiztoa du gau horretan, herensuge beldurgarri batekin lotzen duela.\nKaxiano guztiz sentikor agertzen da txantxangorriekiko, Jesusen odolez bustituta duelako paparrean gorria, amak kontatu dionez. Elizako Dolorosaren koadroekin ere liluraturik agertzen da. Osaba apaiz bati txantxangorriarena kontatu, eta apaizaren etxean urtebete pasatzen du, apaiz ikasketak hasteko, baina Klementerekin gogoratzen da etengabe eta bueltatu egiten da. Danbolinero etxeko astoak eta Buruokertxok, herrian ibiltzen den eskale herren eta buruokerrak, tristura sorrarazten diote Kaxianori: baserrian maiz jotzen dute astoa, azkenean penaz hiltzen denera arte, eta Buruokertxori iseka egiten diote herrian. Osaba apaizaren etxean don Hipolito ezagutzen du, Demetrio ezaguzten zuena eta beraren etxean bi urte pasatakoa. Armak eta heraldika nola atsegin zituen gogoratzen du don Hipolitok, Kaxianok ez bezala. Felizianok anaiaren gainetik jartzeko temarekin jarraizten du. Egun batean, don Hilario Argarate Azaola baserriko jabeak hango maizterrari gogor egiten ikusten du. Erakusten duen nagusikeriak liluratu egiten du Feliziano. Don Hilariok kapeladenda dauka gainera Itzurunen. Ikusita baserria eta andregaia galdu egin dituela, Felizianok lan eske doakio eta hark dendari lana eskaintzen dio. Baserrian, Felizianok bere asmoen berri ematen dio aitari eta honek zaplastekoa ematen dio. Erresuminduta, heriotzan ere ez diola barkatuko ihardesten dio Felizianok. Margarik Eguzkia altxatzen ikustera doa egun batean, harekin dantza egitera; Moabera itzulirik, amonak Trinidorekin dantza egiteko ordua iritsi dela esaten dio, Feliziano ez bezala lurrari eta baserriari atxikia den Trinidorekin.\nDon Hilariok ganbara bat eskaintzen dio Felizianori eta jantzi berriak erosi ere bai. Felizianok dotore ikusten du bere burua eta pozik dago. Elkarrekin konfiantza hartzen joaten dira, elkarrekin afaltzen dute, eta don Hilariok bere iritziak ematen dizkio bizitzari buruz, diruak bihotzik ez duela esaten dio esaterako, baserritarrei estutu behar zaiela, diruari hegoak eman behar zaizkiola, inbertitu eta ez gorde alegia eta soilik diruagatik ezkondu behar dela, besteak beste. Azkenean, don Hilariorekin bi urtez lanean pasata, indiano bat ezagutu eta hark Ameriketara joateko gomendatzen dio, aberastu nahi badu. Kasu egiten dio, don Hilariok geratzen bada doblea pagatuko diola esan arren. Bitartean, Margarik lehen aldiz joan da Babiloniara, ezkontzako arreoa (altzariak, oihalak, ...) hara eramateko errituan. Ameriketara joan baino lehen, Zipriano, Felizianoren eta Trinidoren aita, gaixotu egiten da larriki. Trinido Felizianoren bila doa Itzurunera, aitak ikusi nahi duela esateko, baino Felizianok ukatu egiten du, heriotzaren orduan ere ez zuela barkatuko esan ziola, eta ez duela atzera egingo. Ameriketatik itzuliko dela ere ohartarazten dio. Haserre, Trinido Babiloniara itzultzen da eta aitari Feliziano Ameriketara alde egina dagoela esaten dio gezurretan, eta aitak hilda ikusten du bere burua, semeak biraoa bota zionez. Aita gaixo dagoela etam Margariren eta Trinidoren ezkontza atzeratu behar da. Hilzorian dago, Felizianotaz galdezka hasten da eta Trinidok Felizianorena egiten du, errukituta.\nKaixianok bere haurtzaroa gogoratzen du, nola ahots zurikoa zen, eta horregatik anaiek Maritxu deitzen zioten. Trinido eta Feliziano ez bezala, ahula da gainera. Behinola, mendira lanera joan eta Klementek basurde batenb erasotik salbatzen du, basurdeari labankada emanez. Aitagatik urte erdiko dolua gordeta, Trinido eta Margari ezkondu egiten dira. Ezkondu ondoren esper oduten haurra ez da heltzen, eta Margari amona Roxalirengana doa; hark hiru kamelia gorri eta kamelia zuri bat usozko izango dituela esaten dio. Handik gutxira, Margarik abortua du, odolezko lehen kamelia gorria alegia. Berria jakinda, amona Roxali hil egiten da, beste mundutik bere ondoan egongo dela Margariri esan ondoren. Bitartean, herrian bizi den Pascal lapurtarraren Ameriketatik etorri berria den anaiak esanda, Kaxianok Feliziano Uruguain aberastu dela daki, hango emakume zahar batekin ezkonduta, hura hil eta gero. Feliziano hamar urtera itzultzen da herrira, aberastuta esan bezala. Katalejo batekin dator, etorri den ontziko kapitainari erositakoa, eta don Hilariorentzat loritoa ekarri du, "biba Hilario" esaten duena. Don Hilario liberalen aldeko egin dela esaten dio, eta Felizianok ere haien alde egiten du, negozio eta aurrerapenen alde daudenez, karlistak ez bezala. Don Hilariorekin tratua egiten du Azaola baserria Felizianoren esku uzteko, Feliziano bizi bitartean. Anaia Trindo azpiratzeko asmoarekin itzuli da. Azaolako maizterrak bisitzatera maiz joaten da Feliziano, eta handik Babilonia, eta bereziki Margari, ikusten ditu katalejoarekin. Batzuetan, bidean topo egiten dute Trinidok eta Felizianok, etahaien arteko ezinikusia agertu, batak besteari ukabila altxatuz eta. Felizianok Garayaldetarren armarria jartzen du Azaolan, eta errota ere bai, Babiloniakoa bezalakoa; azkenean baserriari Azaola izena kendu eta Babilonia-Berri jartzen dio. Margarik traza txarra hartzen die horrelakoei, eta elizan argizaiola bat ez baizik eta bi jartzen ditu. Hnadik gutxira, sekulako uholdea gertatzen da Babilonian, kalte larriak eragiten dituena. Kaxianori Afrikako gerrara gudari joateko zozketan tokatzen zaio; hara beste euskaldun batzuekin doa, batzuk gerrazaleak, beste batzuk gerraren beldurrez. Guda batean, zauriturik suertatzen da Kaxiano, moru baten aurka baionetaz oldartu ondoren. Herren itzuli da etxera, moruen zein kristauen artean otsoak zein ardiak daudela eta gerrak gizonak galtzeko direla sinetsita.\nFelizianok kezka bat dauka: Azaola eta Babilonia erreka batek bereizten ditu, eta Azaolako aldean Babiloniak badu lur-zati bat, bereganatu nahi duena. Behin ehizatu duen oilagorra lur-zati horretara erori, eta Trinidok mehatxatu egiten du Feliziano, Babiloniako lurretan dagoenez. Bedaniatik trena pasarazi nahi dute, eta lur-zati horretatik pasa behar da. Margarik apaizaren ahotik jasotzen du berria, elizan, eta guztiz ikaratzen da, lurra suntsituko duen herensugetzat hartzen duenez. Egun batean, trenbideko langileak datoz Babiloniara trenbidea horik pasarazi nahi dutela eta, baina Trinidok bidali egiten ditu. Margarik hildako amona Roxalirekin hitz egitera doa, trenbidearen zergaitiaz. Felizianok apustu desafioa egiten dio Trinidori, zaldi lasterketan: Felizianok irabazten badu, Azaola aldean Babiloniak duen lur-zatia jasoko du; bestela Azaola osoa izango da Trinidorentzat. Margarik apustua ez onartzeko erregutzen dio Trinidori, galdu egingo duela amestu duenez, Kaxianok ere ez du nahi; baina Trinidok desafioa onartzen du. Apustua berebiziko jakinmina pizten du herrian, eta bertsolariek ere koplak kantatzen dituzte horren haritik. Trinidok galdu egiten du apustua, azkenik. Hnadik gutxira, langileak sartu ziren Babiloniako lurretan, trenbidea egiteko lanak hasteko. Etsirik, apaizarengana doa, zerbait egiteko eskatuz. Apaizak laster gerra izango dela kontatzen dio, eta beraiek, karlisten ondoan, trenbidea desegingo dutela. Gerraren zai geratzen da Trinido. Bitartean, trena dator lehen aldiz Bedaniara, sekulako zarata eginez; horren ondorioz, Margari erabat asaldatu eta bigarren abortua du.Trinidok tiro egiten dio trenari, alperrik noski. Margarik hirugarren abortua du. Bitartean, Kaxiano Margarirekin harremana estutzen joaten da, biek elkarrekin errezatzen eta hildakoekin hitz egiten hasten dira. Trinidok don Tirsori gerrari buruz galdezka hasten da, gerra aipatu zuenetik lau urte pasa direnez, baina hark momentua ez dela erantzuten dio. Bitartean, Trinidori alkate izatea proposatzen dio, karlisten ondoan; Feliziano ere alkategaia da, liberalekin eta don Hilario lagun. Margariri Trinidok hauteskundeetan galdu egingo duela iragarri du, zazpi haizeekin hitz egin eta gero. Orduan ere, Margarik asmatzen du. Feliziano alkate, don Hilariorekin ospatzera doa eta honek gauza bakarra falta zaiola esaten dio: andre bat. Hori esanda, Felizianok helburu berria jartzen dio bere buruari; Margari, Hura katalejoz zelatatzen hasten da, guztiz kitzikatzeraino. Margarik sumatzen du nola edo hala Felizianoren presentzia eta beldurtu egiten da. Bitartean, Felizianok Trinido zirikatzen hasten da, alkatetza lortu duenez. Azkenean, karlisten eta liberalen arteko gerra piztu eta Trinido eta besteak mendira doaz, fusilak hartuta. Babilonia ondoko trenbidea lehertarazi egiten dute egun batean. Horrekin, Margarik bere sabela onera datorrela sumatzen du, eta Trinido irrikatzen du bere sabela bete dezan, baian Feliziano izango da sabela beteko diona, leherketarekin guztiz ernegatuta, Margari bortxatzen baitu. Trinidok mezulari bat bidaltzen du Babiloniara berriak jakin nahian eta Margarik dena ongi doala esaten dio, baina alde egin baino lehen Kaxianok zerbait larria gertatu dela esaten dio mezulariari, Trinidok bakarrik jakin behart duena. Trinido agertzen denea, Kaxianok bortxaketaren berri ematen dio eta Feliziano hil egin behar duela esan. Trinidok anaiaren hitzak aintzakotzat hartu eta Felizianoaren aurka duelua egingo duela iragarri, testiguak Kaxiano eta don Hilario izango dira. Feliziano koroa batekin agertzen da, Babiloniako ikur. Borrokan, lantzaz eta ezkutuz, Trinidok botatzen du Feliziano zalditik, eta aitaren egiteko denbora justua ematen dio hil aurretik igitaiarekin, baina Felizianok Margariren sabelean bizirik jarraituko duela botatzen dio. Trinido igitaia altxatzen du, baina ez da kapaza anaia hiltzeko; orduan, Kaxiano da igitaia hartu eta Feliziano hiltzen duena.\nMendira itzultzen da Trinidok, irabazitako koroarekin. Baina arraro sentitzen da, haren falta sentituko balu bezala bizitza osoan anaiari begira bizi izan baita, beti txarrerako izan bada ere. Felizianoren azken hitzak buruan, dueluan galtzaile bera dela dago sinetsita. Amorruz, barruan duen grina gerrara bideratzen du eta sekulako balentriak lortzen ditu bere mutilekin liberalen aurka. Margari ere bisitatzen du noiz edo noiz, eta Felizianoren semerik ezin dutlea eduki esaten dio, baina Margari isildu egiten da. Sutondoan, Felizianoren beste munduko hotsak aditzen ditu, umeak Trinido itoko duela esanez. Margari barruan duen haurra lehertuko luke, baina amona Roxalik, hau ere beste mundutik, ezetz esaten dio. Kaxianok triste bizi da baserriaren hondamena ikusita, Margari, Klemente eta hirurok bizi baitira han. Jateko gutxi daukate eta daukaten eskasa liberalek eraman dute. Felizianoren semea nolakoa izango den beldur dago, baina Margarik lasai egiteko esaten dio, haurra uso zuria izango dela ziurtatuz.\nTrinidok bisitatzen duenean, Margari erotuta atzematen du, baina bera ere guztiz galduta ikusten du bere burua, hutsik, hilotz baten moduan. Baserritik alde egiten du, "Biba Kristo Errege" lelo karlista oihukatuz. Egun batean Margarik Felizianoren katalejoa aurkitzen du artasoroan etahandik begiratuta orduan ulertzen du zertarako erabiltzen zuen. Alderantziz jarri eta gauzak urruti ikustean, Kaxianok gaizki ari dela esaten dio, baina berak ezetz, baserria soilik ikusi nadi duelako. Haurra jaio eta berehala hiltzen da. Baserrian bertan lurperatzen dute. Margari hilobian kantari ikusi ohi du Kaxianok, hil-jantzia soinean duela ibiltzen da etxean zehar. Oinazearen zimurrak sortu zaizkion arren, Kaxianok liluraturik jarraitzen du berarekin. Trinidok, berak bakarrik, eskoadroi liberal bati aurre egin eta hil egiten da, koroa buruan duela. Gerra karlistek galduta, trena berriz ere iristen denean, Klementek haren aurrean jarri aurre egiteko asmoarekin eta azpian harrapatuta hiltzen da. Don Tirso ere gerra bukatu eta gutxira hiltzen da, gerra nola galdu duten ulertu ezinik. Kaxiano eta Margari bakarrik geratzen dira Babilonian. Margarik suari begira pasatzen du denbora, haren hotsak adituz. San Juan bezperan Margarik urrutiko iturri bedeinkatu batetik ura ekartzeko esaten dio. Baserrira itzultzean, baserria sutan ikusten du eta baserri barruan Margari, suarekin bat hil nahian. Egunkarietan, inguruko baserrikoek Margari airean sutan ikusi zutela agertu zen, eta Kaxiano "Erori da Babilonia" etengabe errepikatzen aritu zela. Kaxianok Babiloniako lurrak oparitzen dizkio herriari, miserikordia etxea egiteko. Bera bertan biziko da, Margari zeruko suzko kamelia bihurtu zela gogoratuz, batzuek erotzat hartzen badute ere.


Hemen ez da ezer gertatu | Bizigiro | Berria\n'GOOD BYE', FERMIN\nBukatu dira sanferminak, baina ez da apokalipsirik izan. Honezkero frankistak ahantzi egin du ikurrina jarri zutenik ere. Uztailaren 15eko Iruñea ia hutsik topatu du.\nIruñeko kaleak hutsik geratzen dira uztailaren 15ean, eta taberna gehienak itxita egoten dira goizez. IÑIGO URIZ / ARGAZKI PRESS\n2015eko uztailak 15 - Iruñe apokaliptikoa\nBegiak ireki, eta eskua zuzenean eraman dut aurpegira, eguzki izpietatik babesteko. Bat-batean etorri da buruko mina. Gora begiratu, eta ezkerrera Gazteluko plazako kioskoa ikus dezaket. Onena hemendik alde egitea izanen da. Hiru arte kontatu, eta altxatzeko saialdi egin dut. Ezin dut. Alderik alde begiratu, eta konturatu naiz zerbaitek lotzen nauela etzanda nagoen bankuari. Gerrikoa. Eskuak atzera bota ditut, baina ezin dut justu nire azpian dagoen korapiloa askatu. Hamabost minutuz zain egon naiz, libratuko ninduen norbait igaro arte.\nHalakoak gertatzen dira sanferminetan. Banku batean lokartzea arriskutsua izan daiteke. Lortu dut zutik geratzea. Lurrean dago kaskoa, eta barnean, La Resistencia fanzine ultraeskuindarraren bigarren zenbakia. Kaleko salmentan ibiltzen direnei nola, erosiko nion Gazteluko plazako zuloren batean aurkitutako adiskideren bati. Twitterrez mintzo da fanzinea, eta nola txiolari batzuek abertzale eta gorriak jazartzeari ekin dioten.\nTira, ez nago irakurtzeko gogoz, eta sabelean zuloa antzeman dut, beraz, jateko zerbait bilatuko dut. Arraroa da, ez da musikarik aditzen inondik inora. Aurrera egiteko, nire zapatila orain belztuetan baizik ez dut paratu soa. Ezkerrera begiratu, eta ez da inor. Eskuinera; deus ez. Idortutako belar birakari bat baizik ez da igaro. Tabernak itxita daude. Gazteluko plaza basamortua da, bero goria, eta oasia kioskoaren iturrietan. Hurbildu, eta burua sartu dut, ura gardena ez izan arren.\nEspoz y Mina kalera abiatu naiz. Kalean dabiltzan gutxi horiek garbi-garbi doaz, goitik behera, atorra lisaturik eta zapatak distiratsu. Halako batean, aspaldiko adiskide bat aurkitu dut parez pare, baina begirada ukatu dit. Erakusleiho baten aurrean gelditu naiz, eta goitik behera eman diot begiratua neure buruari. Ni naiz zuriz —edo— jantzita doan bakarra. EH Bilduren apokalipsia ez dakit, baina sanferminek hiria isilarazi dutela dirudi.\nBatzuek gaizki begiratzen dute, begi bazterrez. Beste batzuek haien artean komentatu dute nire piura. Zinikoa behar da. Atzo zuriz jantzita ziren horiek. Batek daki, agian uztailaren 7an zuhaitz batean gora ibili zen hura, edo kale kantoi batean lotan bestea. Liburu bat balitz, Eta hemen ez da ezer gertatu dei geniezaioke gaur Iruñean gertatzen ari denari.\nDanba! Suziri bat aditu da. Agian ez dira sanferminak bukatu? Espoz y Mina zeharkalean behera zarata handituz doa. Badator, geroz eta gertuago daude oihu eta algarak. Entzierroa? Estafetan gora datoz, zuriz jantzita, zapia lepoan, lasterka. Batzuek txanoak daramatzate, beste batzuek plastikozko lorez osatutako lepokoak. Gazte batek pistola bat atera du. Baina ez ditu balak botatzen, xaboi burbuilak baizik.\nEz dakit zerengandik egiten duten ihes, baina korrika hasi naiz ni ere. Jendetzaren artean, txirrindulari bat dago. Hemen dira San Fermini sorbaldan eusten dioten gizonak ere. Haiek pasatuta, begiak igurtzi ditut eskuekin. Bai, bera da, Txarlie tximinoa, Taconeran hainbeste barrabaskeria egiten zituen animalia hura. Hau bai oasia, Iruñea idorrean.\nZezen plazara ailegatu, eta denak hasi dira kantuan. Eskuak altxatu dituzte, eskumuturrak alderik alde mugituz, eta hasi dira Eurovisionen doinua lololo kantatzen. Eta gero dianak, denak. Pamplonesa ere ez dute behar.\nAldendu naiz harrabotsetik. Oinak lehertzear ditut, eta hankek dar-dar egiten didate. Conde de Rodeznoko 1.era sartu aurretik, egunkari bat erosi dut, baita txurroak ere. Amatxi lo dago, bunkerreko ohatzean. Ez da deusez konturatu. Eta ni? Egia esateko, kasik ahantzi dut ere ikurrina paratu zutenik. Eta gainerakoan? Berbena Gurutzeko plazan, mezak eta prozesioak, erraldoiak eta zezenak. Ez dirudi apokalipsia heldu denik.\nEnrique Maia alkate ohiak gogorarazi du euskal ikurra, badaezpada ere. Hiru «gertaera negatibo» aipatu ditu: Argan hildako gaztea, sexu erasoa eta ikurrina. Hori ere, iruindar zintzo eta onentzat, beste gertaerak bezain negatiboa baita. Eraso bat izan da.


Hemen zaude: Home / Archives for Ekaina 2016\n2016/17 ikasturterako eskaintza\n2016 - 06 - 24 EGILEA: Bizkargi Konta iezadazu\nDatorren ikasturtean Bizkargi Musika eta Dantza Eskolako eskaintza hauxe izango da:\nMUSIKA HEZKUNTZA GOIZTIARRA (0-2 urte) – MUSIKA TAILERRAK (3-4 urtetik aurrera) – DANTZA TAILERRAK (4 urtetik aurrera) – MUSIKA eta DANTZA TAILERRAK HELDUENTZAT – MUSIKA HIZKUNTZA (7 urtetik aurrera) – HARMONIA – ABESBATZA – INFORMATIKA MUSIKALA (musika-partituren edizioa).\nMusika Tresnei dagokion aukera, edozein adinetako ikasleentzat hauxe izango da:\nAdar polifonikoa: pianoa, gitarra, akordeoia. Zurezko-haizezkoak: trabeskako flauta, flautina, klarinetea, saxofoia . Metalezko-haizezkoak: tronpeta, tronboia, tuba, bonbardinoa. Perkusioa / Harizkoak: biolina. Euskal musika tresnak: txistu, silbotea, trikitixa, panderoa, alboka, txalaparta.\nHala ere, beste edozein espezialitate motaren eskaera proposatzeko aukera ematen dugu.Ikasle kopuruaren arabera aipaturiko proposamenak aztertuko genituzke.\nDANTZA: Euskal dantza\n2016-17ko Ikasturteko egutegia\n2016 - 06 - 20 EGILEA: Bizkargi Konta iezadazu\n2016-17 Ikasturtearen hasiera irailaren 5ean izango da. Beraz, irailaren 1ean eta 2an idazkaritzako bulegoa irekita egongo da eskola aldiko ordutegiarekin; hau da, goizez 9:30etatik 11:30etara eta arratsaldez 16:00etatik 18:00etara.\nAurtengo ikasturteari amaiera eman diogu. Hala ere, ekainaren 29arte idazkaritzako bulegoa irekita egongo da, bakarrik goizez 10:00etatik 13:00a arte. Bestalde, edozein kontsulta edo eskaera egin nahi izan ezkero idatzi ondorengo helbidera: bizkargi@bizkargimusikaeskola.com eta erantzungo zaizue.\nHona hemen 2016-17 ikasturteko egutegia:\nIX. Zatoz dantzara Balda plazara – San Juan gauean\n2016 - 06 - 11 EGILEA: Bizkargi Konta iezadazu\nSan Juan gauean, ekainaren 23an osteguna, Azkoitian, beste herri askotan bezalaxe sutzar handia egiten da gaua heltzean. Gau berezi horretan musika eta dantza elkarlanean, protagonistak izango ditugu. Lehenik, kalean zehar herriko dantzari gaztetxoek protagonistak izango dira ondorengo programazioarekin: arratsaldeko 19:15etan Musika Eskola zaharreko parkean, dantzarien bilkura. 19:30etan irteera Balda plazara. Hauxe da ibilbidea: Gaztan Enea parkea, Eliz ataria, Plaza Berri eta Balda plaza. Bertan, dantzari guztiek elkarturik dantzatuko dituzte ondorengo dantzak: Martxa Luzaide, Bolant Dantza, Abaltzisketako Txantxo dantza, Lapurdiko Makil dantza eta Oriako Sorgin dantza. Ekitaldia 20:30etan amaituko da.\nBIZKARGI Musika eta Dantza eskolako ikasleen eskutik, IX. Zatoz dantzara Balda plazara izendatzen den dantza saioa hasiko da. Dantzazale guztiak, Aitor Sorazu, dantza-maisuaren gidaritzapean aukera izango dute herrikoi dantza ezberdinak ikasteko.\nTrikitixako ikasleen entzunaldia\nEkainaren 14an, asteartea, arratsaldeko 6:00etan hirugarren hiruhileko entzunaldiei amaiera emateko, trikitixa eta panderojole ikasleek entzunaldi bat eskainiko dute. Entzunaldi hau, Elkarguneko “Oteiza” aretoan ospatuko da. Bestalde, musika eskolako ikasleen azken emanaldia, San Juan bezperan izango da BALDA PLAZAN, VII. Zatoz dantzara BALDA plazara ekintzarekin, Aitor Sorazuren gidaritzapean. Guztiok gonbidatuta zaudete. Hona hemen egitaraua:


Zientzia, Teknologia eta Berrikuntzaren Euskal Sareko agenteek COVID-19ren aurkako proiektuetan elkarlanean daude - SPRI\nZientzia, Teknologia eta Berrikuntzaren Euskal Sareko hainbat enpresek, teknologia-zentroek eta ikerketa-zentroek dagoeneko COVID-19ren aurka borrokatzeko proiektu eta ekintzetan parte hartzen ari dira.\nZientzia, Teknologia eta Berrikuntzaren Euskal Sareko hainbat enpresek, teknologia-zentroek eta ikerketa-zentroek dagoeneko COVID-19ren aurka borrokatzeko proiektu eta ekintzetan parte hartzen ari dira. Mundu mailako pandemiaren aurka borrokatzeko, euskal sareak bere ezagutza eta teknologia proiektu desberdinen zerbitzura jarri ditu: koronabirusaren aurkako medikamentuak probatzeko proba klinikoetan parte hartuz, material jakin batzuen gabezia arintzen lagunduko duten fabrikaziorako soluzioak bilatuz edo grafenoa bezalako materialak ikertzaileen eskura jarriz.\nEuskadik, Biocruces Osasun Ikerketarako Institutuaren bidez, ‘remdesivir’ farmakoaren eraginkortasuna frogatzeko nazioarteko proiektuan parte hartzen du. Sendagai antibiral horrek COVID-19k hedatzeko behar duen entzima inhibitzen du. Entzima hori, RDA polimerasa, blokeatzeko eraginkortasuna probatzean oinarritzen da saiakuntza klinikoa. Beste herrialde batzuetako kasu espezifikoetan jada erabili da aukera hau baina segurtasun klinikoa bermatzeko beharrezkoa da ikerketaren III. fasea egitea. Lehen frogen arabera, COVID-19ren familia berekoak diren SARS eta MERSen aurkako botika hauek koronavirusaren hedapena geldiarazteko balio dezakete.\nGurutzetako Ospitaleak, La Paz Carlos III eta Bartzelonako Clinic ospitaleek, eta Frantziako, Italiako eta Alemaniako beste hainbat ospitalek eta ikertzailek ikerketa honetan parte hartzen dute. Bi azterketa kliniko egingo dira, lehenengoa paziente larrienekin eta bigarrena egoera hobeagoan dauden pertsonekin. Osakidetzak adierazi du datozen egunetan Euskadin probak hastea espero duela, 30 paziente ingururekin, ikerketa gauzatu ahal izateko. Guztira, 400 gaixo larriek eta egoera hobean dauden beste 600k hartuko dute parte.\nBestalde, Graphenea, kalitate handiko grafeno-olatek egiten dituen euskal start-up-a, COVID-19ren inguruko ikerketei laguntzeko, grafenoa ikerketa-taldeen eta enpresen eskura jarri du. Grafenoa atomo bakarreko grafito geruza bat da, eta medikuntzaren alor honetan erabilgarriak izan daitezkeen ezaugarriak ditu.\nJesús De la Fuentek, Graphenearen sortzaileak dionez, “grafeno-formatu ezberdinak ikerketa-fasean dauden aplikazio medikoetan erabiltzen ari dira eta, bereziki, diagnostikoan eta terapietan lagungarriak izan ahal diren biosentsore aurreratuetan erabiltzen ari dira grafenoa”. Grapheneak Gipuzkoako Parke Zientifiko eta Teknologikoan duen egoitzan dagoeneko eskaerak jaso ditu, eta ikerketa taldeekin harremanetan dago euren beharren arabera laguntza eskaintzeko.\nSortu diren beharrei lotutako hainbat ekimenetara beste enpresa eta zentro teknologiko batzuk batu dira ere. Osasun-agintariek maskarak, arnasgailu artifizialak eta gela hidroalkoholikoak osasun-sistemen esku jartzeko deia egin duten egoera honetan, euskal enpresa-mundutik behar zehatzak identifikatzen eta behar zehatz horiei erantzuna emateko lankidetza-sareetan parte hartzen hasi dira, fabrikazio gehigarriaren teknologia eta bestelakoekin aukera berriak sortzeko.


barren.eus - La mujer del espia\nKiyoshi Kurosawak zuzendari onenaren saria jaso zuen Veneziako Mostran eta Perlak sailaren barruan ikusi ahal izan genuen Zinemaldian. Sail honek nazioarteko beste jaialdi batzuetan sariak edo kritika onak jasotako lanak biltzen ditu.\nJaponia, 1940. Bigarren Mundu Gerra hasi aurreko gauean, Yusaku Fukuharak, tokiko merkatari batek, gauzak okerreko nodabidea hartzen ari direla sentituko du. Emaztea etxean utzi eta Mantxuriara joango da ilobarekin. Han, Yusaku gertakari anker baten lekuko izango da kasualitatez, eta munduari ezagutzera ematea erabakiko du. Hasieran egoera gaizki ulertuko du emazteak, baina senarraren benetako asmoak ezagutu ondoren, edozer egingo du haren segurtasuna eta zoriontasuna bermatzeko.\nIkuslea emakume protagonistarekin batera apurka-apurka joango da gertatzen denaren berri izaten eta filmaren amaierara arte mantenduko du jakinmina.\nFilm honekin emango zaio amaiera 2021eko Iñaki Agirre zinema zikloari eta datorren urtera arte itxaron beharko dugu film asko egun gutxitan ikusteko. Bertan, Donostiako zinemaldian eta nazioarteko gainerako film jaialdietan arrakasta izan duten pelikula bat baino gehiago jarraian ikusteko aukera itzuliko da. Bitartean, film interesgarriez gozatzeko aukera izango dugu Ongarriren asteazkenetako emanaldietan.


Martxoaren 8a: badut zer egina - - Goiena.eus\nMartxoaren 8a: badut zer egina\nGarikoitz Iturbe 2018-03-02 08:21\nMartxoaren 8a gerturatzen ari da. Urtero legez, egutegian puntu morea ikusi eta kolore horretako betaurrekoak hartuz egungo jendartearen irakurketa egiteko unea. Baina zertan laguntzen du egun bateko ikuspuntuak?\nNire talde gogoko baten abestiak dioen bezala, gizonak, botilak bezala, barrutik biluztu behar dira. Tira, ba.\n38 urteko gizonezkoa naiz. Seme bakarra eta futbolari ohia. Parrandetan tabernetako errege sentitu izan naizen horietakoa naiz. Amaren janari goxoak jan eta muturrak garbitu ostean mahaitik altxatu izan naiz behin eta berriz. Mutila izanik jarrera batzuk onetsiak izan zaizkit. Ez dut ez depilatu ezta ximurrak disimulatzeko beharrik izan. Etxeko lanetan ezer gutxi egin dut. Gizonezko askok bezala, arlo teknologikoko ikasketak egin ditut. Nire ingurukoen zaintza lanagatik ez dut arduratu behar izan. Komentario sexistak egin izan ditut. Orain, aita bezala, ingurukoek ez dizkidate exijitu nire bikotekideari exijitu dizkioten hainbat kontu. Nire semeen hazkuntzari dagokionez, ardurak banatu arren, ardura batzuen pisua inkontzienteki bikotekidearen gain kargatu dudala uste dut.\nZerrenda luzea izan liteke, baina hemen utziko dut, idaztea ez zait-eta erraza egiten. Baina, aldi berean, ariketa polita eta zintzoa egitea eskaini digu mugimendu feministak. Emakumeek planto egingo dute. Bizitzan zehar ikusi nahi izan ez ditudanak agerian utzi nahi dituzte.\nBeraz, Martxoaren 8an planto eguna nire inguruan arrakastatsua izan dadin, badut zer egina. Ardura ezberdinak nire gain hartuko ditut. Baina hurrengo egunera begira ere jarri nahiko nuke, mundu parekide eta justuago baten bidean urratsak egiten jarraitu nahi baitut.\nBitartean, nire errekonozimendu eta mirespen guztia azken urte hauetan norabide horretan borrokan ari zareten emakume guztiei.


Argitaletxeak: Paywalls Need to Die. Dirua irabazteko modu hobe bat dago | Martech Zone\nArgitaletxeak: Paywalls Need to Die. Dirua irabazteko modu hobe bat dago\nAzaroak, azaroak 19, 2021 Azaroak, azaroak 19, 2021 Jeff Kupietzky\nPaywall-ak ohiko bihurtu dira argitalpen digitalean, baina ez dira eraginkorrak eta oztopo bat sortzen dute prentsa libreari. Horren ordez, argitaletxeek publizitatea erabili behar dute kanal berriak dirua irabazteko eta kontsumitzaileei nahi duten edukia doan emateko.\n90eko hamarkadan, argitaletxeek euren edukia sarean mugitzen hasi zirenean, estrategia sorta sortu zen: titular nagusiak soilik batzuentzat, edizio osoak besteentzat. Webeko presentzia eraiki zuten heinean, digitala soilik edo digital-lehenengo argitalpenen genero guztiz berria sortu zen, eta denak digitalean dena jartzera behartu zuen lehiatzeko. Orain, industriaren babesleentzat ere, inprimatutako edizioak eskala osoko presentzia digitalaren bigarren bibolina bihurtu dira.\nBaina argitalpen digitalak azken 30 urteotan eboluzionatu duen arren, gauza batek erronka latza izaten jarraitzen du: dirua irabaztea. Argitaletxeek hainbat metodo probatu dituzte, baina koherentziaz frogatu da bat ez dela unibertsalki eraginkorra: paywalls.\nGaur egun, edukiak kobratzen tematzen diren argitaletxeek guztiz gaizki ulertzen dute nola aldatu den komunikabideen kontsumoa munduan zehar. Orain, hainbeste aukerarekin, batzuentzat askoz ere sinesgarriagoa den bideoaren streaming barne, komunikabideen eredu osoa aldatu da. Jende gehienak iturri askotatik lortzen ditu euskarriak, baina bat edo bi baino ez ditu ordaintzen. Eta zerrendaren buruan ez bazaude, ez duzu kobratuko. Kontua ez da zure edukia merezi, interesgarria edo garrantzitsua den. Diru-zorroaren arazoa da. Ez dago nahikoa inguruan ibiltzeko.\nIzan ere, datuek baieztatzen dute jendeak ez duela edukiagatik ordaindu nahi.\nZ Gen eta Millennials-en %75 izugarriak dagoeneko esaten du ez ordaindu eduki digitalagatik—iturri libreetatik lortzen dute edo batere ez. Paywall duen argitaletxe bat bazara, horrek albiste beldurgarria izan beharko luke.\n2021eko Argitalpen Digitaleko Kontsumitzaileen Inkesta\nIzan ere, esan liteke paywall-ak herri honetan denok hain maite dugun prentsa askatasunerako oztopo literal bat direla. Kontsumitzaileak edukiagatik ordaintzera behartuz, debekatu egiten du ordaindu ezin dutenei edo ordaindu nahi ez dutenei albisteak eta informazioa atzitzea. Eta horrek negatiboki eragiten dio komunikabideen balio-kate guztiari: argitaletxeei, kazetariei, iragarleei eta publikoari.\nZer gertatuko litzateke, gure komunikabide digitalen bilakaeran, azken finean, ez bagenu ezer berririk asmatu behar, paywall-ak adibidez? Zer gertatuko litzateke gure tokiko teleberriek denbora guztian ondo edukiko balute? Egin iragarki batzuk edukia sortzea eta banatzea laguntzeko.\nSinplista dela uste duzu. Ezin duzula argitalpen digital bat onartu banner edo jatorrizko iragarkiekin sarean. Gizarte- eta bilaketak iragarki-gastu erabilgarri asko xurgatzen ari direla, ez dago nahikoa argitaletxe independenteentzat.\nBeraz, zein da alternatiba hobea? Konpromisorako kanalak dirua irabaztea Duzu kontrola, hala nola posta elektronikoa, push jakinarazpenak eta zuzeneko mezularitza modu batzuk. Ordainpekoak ez diren posta elektronikoak eta push harpidetzak eskainiz eta markaren publizitatea dutenei dirua irabazteaz, argitaletxeek euren audientzia engaiatuta mantendu dezakete diru-sarrera berriak irabazten dituzten bitartean.\nBerri ona da datuek erakusten duten datuek kontsumitzaileak irekita daudela dirua irabazteko modu honetara.\nIa 3tik 4k diote nahiago dutela iragarkiak ikusi eta edukia doan eskuratzea. Eta kezkatuta dauden argitaletxeentzat beren harpidedunak posta elektronikoz edo push bidezko iragarkiez minduta egongo direla, datuek justu kontrakoa erakusten dute: ia 2/3k diote ez dutela batere molestatzen edo ez dutela iragarkiez ohartu ere egiten.\nAre hobeto, kontsumitzaile digital gehienek argitaletxeen webguneetako iragarkiekin parte hartzen dutela diote. Z belaunaldikoen % 65ek eta Millennials-en % 75ek diote posta elektronikoko buletinetako iragarkietan klik egingo dutela igorleaz fidatzen badira, eta Z belaunaldikoen % 53 eta Millennials-en % 60 push jakinarazpenetako iragarkiak jasotzeko irekita daude, betiere. pertsonalizatuak dira.\nDirua irabazteko aukera zabaldu eta diru-sarrerak handitu nahi dituzten argitaletxeentzat, 1:1 harremanak sortzea eta kontrolatzen dituzten kanaletan eduki pertsonalizatua ematea askoz inbertsio hobea da —eta eraginkorragoa— paywall bat baino.\nKontsumitzaileek zure edukia jaso nahi dute. Eta prezioa ordaintzeko prest daude iragarkiak ikusiz doan lortzeko. Dirua irabazteko estrategia sendoa ezarriz, posta elektronikoko buletinak eta push jakinarazpenak bezalako bitartekoak erabiliz, nahi dutena eman diezaieke oztoporik gabe alferrikako oztoporik gabe.\nDeskargatu 2021eko Argitalpen Digitaleko Kontsumitzaileen Inkesta\nTags: 2021publizitateedukien dirua irabazteadigital argitaletxeakargitalpen digitaleko kontsumitzaileei buruzko inkestaEmail buletinakbelaunaldi zmillennialsdirua irabaztekodirua irabazteko estrategiadirua irabaztekoedukia dirua irabaztekoPublishingpush jakinarazpenak\nWondershare UniConverter: ontziratu gabeko bideo-mozketa, bihurketa, konpresioa eta optimizazioa\nTransistorea: ostatu eta banatu zure negozio podcastak Podcasting plataforma honekin


junio 2021 – Umandi Ikastolaren Blog\n23/06/2021 AMPA Umandi GURASO ELKARTEA\tDeja un comentario\nEta ikasturtea amaitzeko, hemen duzue gure ikasleek ikasturte berezi eta zail honetan egin dituzten lan guztien erakusgarri txiki bat. Uda zoragarria eta opor zoragarriak opa dizkizuegu. Irailean ikusiko dugu elkar!\n18/06/2021 AMPA Umandi GURASO ELKARTEA\tDeja un comentario\nJarraian bidaltzen dizuegu GASTEIZKO BERTSOKARIA, Eskualdeko bertso kontuen urtekari digital xumea, eta gelaz gelako bertso bilduma ere badena. Sakatu Ikastolako izenean eta hor ikus dezakezue zuen seme-alaben lana.\nGustoko izatea espero dugu!!\n16/06/2021 AMPA Umandi GURASO ELKARTEA\tDeja un comentario


Arrigorriagako Udaleko Gizarte Zerbitzuek 2015eko memoria argitaratu dute. Bertan jaso denaren arabera, urte horretan 1.282 eskaera erregistratu ziren; gehienak haur, gazte eta familien (456) eta nagusien (436) kolektiboentzako prestazioei, zerbitzuei eta baliabideei buruzkoak. 900 pertsona edo familia-unitatek erabili dute zerbitzua. Horiekin 5.286 jarduera egin dira, besteak beste: informazioa ematea, orientatzea, jarraipena egitea, laguntzea, etxera bisita egitea, diagnostikatzea, dokumentuak jaso eta egitea…\nGuztira 2.086 onuradunek 2.307 laguntza jaso dituzte. Laguntza garrantzitsuenen artean Gizarte Larrialdietarako Laguntza (GLL) nabarmendu beharra dago; 240 onuradunek jaso dute, eta 205.000 euroko kopurua erabili da. Banakako laguntzei dagokienez, eskatutako laguntzak guztiak (35) eman ditu udalak eta 22.995,65 euro erabili dira horretarako.\nEtxez Etxeko Laguntza Zerbitzuari dagokionez, 2015ean 19 alta erregistratu ziren; 17.278 ordu behar izan ziren batez beste 60 eta 70 pertsona ingururi laguntza emateko. Diru-laguntzei dagokienez, hamarna kolektibo desberdinek jaso dituzte diru-laguntzak, guztira 10.527,50 euroko zenbatekoagatik. Laguntzarik aipagarrienak, 2.400 eurokoak, bi elkarte hauek jaso dituzte: Zubietxe elkarteak, bere Hazkuntza eguneko zentroa proiektuagatik, eta Askabidek, bazterketako egoeran dauden emakumeentzako gizarte-larrialdietarako etxebizitzaren proiektuagatik.\nGizarte Zerbitzuen memoriak prebentzio eta hezkuntza programaren kudeaketa eta garapena nabarmendu du, Arrigorriagako familien eta erkidegoaren bitartekari gisa. Halaber, memorian honako hauek ere barne hartu dira: droga-mendekotasunari buruzko informazio-, harrera- eta orientazio-zerbitzua; familia-esparruan prebentziorako programa; drogak erabiltzen eta gehiegi hartzen direla ikusita, erkidegoa sentsibilizatzeko eta dinamizatzeko programa, eta hezkuntza sistema arautuan droga-mendekotasuna prebenitzeko programa.\nZehazki, Bitartekotza Zerbitzuak 8 kasu artatu zituen joan den ekitaldian; Aholkularitza Juridikoko Zerbitzuak 67 pertsona hartu zituen: 49 emakume eta 18 gizon; eta 17 pertsonek erabili zuten guraso bakarreko familien titularrak diren emakumeentzako "Umezain-Zaintzaile" zerbitzua. Arrigorriagako Gizarte Zerbitzuak beste hainbat jarduera burutu zituen 2015ean, besteak beste: laguntza psikologikoa emateko tailerra, ahalduntze-tailerra, eskola-laguntza eta udalekuak.


Zabalgarbik Universitario Bilbao Rugby taldearen eskola kiroleko jarduera babestuko du - ZabalgarbiZabalgarbi\nZabalgarbik Universitario Bilbao Rugby taldearen eskola kiroleko jarduera babestuko du\n21 urtarrila, 2019\t21 urtarrila, 2019\tZabalgarbi Zabalgarbi Noticias EU\nUniversitario Bilbao Rugby taldeak eta Zabalgarbi S.A.-k, kirol erakundeak bultzatzen dituen eskola kiroleko errugbi jarduerak babestera zuzendutako lankidetza hitzarmena sinatu dute.\nAkordioa, Aitor Jauregi Universitario Bilbao Rugby taldeko presidenteak eta Mikel Huizi Zabalgarbi S.A.-ko zuzendari nagusiak sinatu dute, eta sinadura ekitaldi horretan taldeko eta enpresako ordezkariak bat etorri dira esatean hitzarmen horri esker, kirol hori inguratzen duten errespetu, konpromiso eta gizarteratze balioak umeei transmitituko zaizkiela.\nAkordioa 2018-2019 denboraldirako sinatuko da, eta Zabalgarbi S.A.-k 2.500 euroko ekarpena egingo du. Hori horrela, enpresa Universitario Bilbao Rugby taldearen babesle ofiziala izango da. Bilboko errugbi talde bakarra da, eta Udal Errugbi Eskolaren arduraduna. Universitario Bilbao Rugby taldearen Errugbi Eskolak duela 15 urte hasi zuen bere ibilbidea, eta\nordutik aurre-benjamin, benjamin, alebin, eskolako haur, haur federatu eta kadete federatu kategoriatan zentratzen da. Bost urtetik aurrera, Universitario Bilbao Rugby taldeko umeak,\nneskatoak eta mutikoak, hainbat baliotan hezitzen dira, kirolean oinarrituta, errespetuan, hobetzean, elkartasunean eta umiltasunean, besteak beste.\nLankidetza hori Zabalgarbiren Gizarte Erantzukizun Korporatiboaren barruan jasotzen da. Gizarte erantzukizuna, gertueneko ingurunean aberastasuna eta ongizatea sortzeko konpromisoan oinarritzen da, ekonomiaren sustapenerako jarduketak, babesak eta elkartasun kanpainak bultzatuz. Horrela, balioa eman nahi zaio Bizkaiari, gizarte eta ekonomia iraunkorragoaren, produktiboagoaren eta integratzaileagoaren aldeko apustua eginez.\nKonpainiaren Xedeak ezartzen duen bezala, helburua ekonomia zirkularraren funtsezko eragilea izatea da, hondakinen tratamendurako soluzio integralari lagunduz, gardentasunean, garapen profesionalean eta ingurunearekiko konpromiso sendoan oinarritutako kudeaketa bikainaren bitartez, pertsonen osasunaren eta ingurumenaren alde jardunez.


SMSak bidaltzeko Correosen kanpaina - SMSak bidaltzea\nSMSak bidaltzeko kanpaina\nSalmentak handitzeko klik bakar batera zaude\nKomunikazio zuzena eskaintzen dizugulako zure bezeroekin, SMS bidez, online salmentak areagotu ditzazun:\nBerehalako ekintza: zure bezeroekin komunikatzeko modurik eraginkorrenetako bat da.\nIrekitze-tasa handia: SMSen % 90 jaso eta hurrengo 3 minutuetan irakurtzen dira.\nEraginkortasunaren eta prezioaren arteko erlazioa: ROI handia ahalbidetzen du, inbertsioa oso txikia baita.\nEkintzaren eraginkortasuna: bezeroen datu-base on bat izanez gero.\nErosotasun handiagoa: kontsumitzaileek uste dute ez dela batere intrusiboa.\nPertsonalizatua: zure mezuak erabiltzaile bakoitzaren profilera egokitu eta zure komunikazioak konfigura ditzakezu; haientzat bereziki pentsatutako informazioa jar dezakezu, beraz.\nMezua: hartzailearentzat garrantzitsua izan behar du, mugikorrean jasoko baitu. Ziurtatu esan behar duzuna hartzailearentzat garrantzitsua dela eta laguntzen diola.\nAukera eta aurkezpena: mezua bezain garrantzitsua da aurkezteko une egokia aukeratzea. Lehenengo bidalketetarako, eta batez ere ohiko bezeroa ez bada, gogoratu zure enpresaren izena mezuan eta bidaltzailearen eremuan jarri behar duzula. Gainera, kanpaina astelehenetik ostiralera eta eguneko orduetan bidaltzea gomendatzen dizugu, traba ez egiteko.\nLaburra eta zehatza, baina atsegina: adiskidetsuago izan dadin harridura-zantzuak, emojiak edo agur-mezua jarri. Kontuan hartu laburra eta atsegina izan behar duela. Pertsona edo enpresa hartzailearen izena baduzu, aipa ezazu. Keinu oso pertsonala da, aldea egiten duena.\nKupoia eta eskaintza, beti letra larriz: zure sustapenaren barruan nabarmendu behar dira, begiratu bakar batean ikusteko.\nAukeratu mezuko gako-hitzak: pentsatu zer mezu komunikatu nahi duzun, aukeratu 2 edo 3 gako-hitz eta idatzi mezu labur bat hitz horiek aipatuz.\nErrespetatu beti hartzailearen nahiak: erabiltzaileari baja emateko aukera eman, garrantzitsua baita mezuak jasotzeari uzteko aukera ematea, noizbait hala nahi badu.\nEman informazio gehiago: sortu zure landing-a behar duzun guztia karaktere gutxi batzuetan komunikatzeko, eta erantsi esteka SMSan. Hala, nahi izanez gero, erabiltzaileak zure negozioari buruzko informazio gehiago izango du.\nKontsultatu gure tarifak; Correosen hoberenak ditugu.\n1.000 bidalketa: 60 €\n3.000 bidalketa: 140 €\n5.000 bidalketa: 210 €\n10.000 bidalketa: 400 €\nZerbitzua kontratatzen denetik 12 hilabeteko epean bidali beharko dira SMSak, gehienez ere 3 bidalketetan.


Gizarte Segurantzak 34.065 kotizatzaile atzerritar galdu ditu | Consumer\nGizarte Segurantzak 34.065 kotizatzaile atzerritar galdu ditu\nKanpoko kotizatzaile gehienak Erregimen Orokorrean sartzen ziren, 1.106.828 afiliaturekin\narabera: Asteazkena, 2011ko abenduaren 21a\nGizarte Segurantzan, atzerriko 34.065 afiliatu gutxiago izan ziren azaroan, hau da, %4,19 gutxiago 2010eko hilabete berarekin alderatuz gero, eta %1,9 gutxiago urriarekin alderatuz gero. Guztira, etorkin kotizatzaileen kopurua 1.751.297 lanpetakoa izan zen, Lan eta Immigrazio Ministerioak argitaratutako datuek adierazten duten bezala. Azaroko jaitsierarekin, Gizarte Segurantzaren sistemak atzerriko afiliatuen bost hilabeteko galera eragin zuen.\nGizarte Segurantzatik kanpoko kotizatzaile gehienak, azaroan, Erregimen Orokorrean sartzen ziren, 1.106.828 afiliaturekin, ondoren Nekazaritza Erregimena (246.545), Autonomoen Erregimen Berezia (209.216), Etxekoa (183.449), Itsasokoa (4.634) eta Ikatzarena (625). Erregimen Orokorrean, 241.030 atzerritar, %21,78, ostalaritzan ari ziren, %17,58 merkataritzan (194.592) eta %11,19 jarduera administratiboetan eta zerbitzu osagarrietan (123.811).\nEuropar Batasunetik kanpoko herrialdeek azaroan lanean ari ziren kanpoko langile gehien ekarri zituzten, 1.102.238 guztira. Gainerako 649.060 kotizatzaileak Europar Batasuneko herrialdeetakoak ziren. Europar Batasunetik kanpoko nazioen artean, 206.787 marokoarrak ziren, 131.468 ekuadortarrak, 93.777 kolonbiarrak eta 86.942 txinatar. Europar Batasunetik kanpoko gainerako afiliatuak Bolivia (81.702), Peru (62.417), Argentina (39.218), Ukraina (31.597), Dominikar Errepublika (30.234) eta Paraguai (27.798) ziren, besteak beste.\nUE-27 unitatetik zetozen atzerriko afiliatuetatik, errumaniarrak, italiarrak eta bulgariarrak ziren ugarienak: 279.186, 60.945 eta 53.732 kotizatzaile, hurrenez hurren. Ondoren, britainiarrak, portugaldarrak eta alemaniarrak izan ziren, 51.818, 48.043 eta 37.917 afiliatu, hurrenez hurren.\nAutonomia-erkidegoka, Kataluniak 387.446 afiliatu atzerritar izan zituen (%22,12); ondoren, Madrilek 376.982 (%21,53), Andaluziak 208.564 (%11,91), Valentziako Erkidegoak 192.701 (%11), Murtziak 82.302 (%4,7) eta Kanariek 81.185 (%4,64). Atzerriko kotizatzaile gutxien zituzten autonomia-erkidegoak hauek izan ziren: Kantabria (kopuru osoaren %0,66), Asturias (%14,546) eta Errioxa (%0,83), 15.624 (%0,89).\nafiliatu atzerritarrak Erregimen orokorra inmigrantes-eu kotizagailuak


Polideportivo Askartza – Lengoaia Musikala\nHome / Zure seme-alabentzako jarduerak - Askartza Claret-eko ikasleak / Lengoaia Musikala\n3/4 eta 4/4 konpasak ikasi eta 2/4, 3/4 eta 4/4 konpasekin ekintzak aurrera eraman.\nPentagramaren gainean eskala musikalaren nota oro praktikan jarri (DOtik SIra), erritmo ezberdinetan eta dagokien musika-formetan (kortxea, beltza, zuria, biribila).\nIsiluneak, zuri puntuduna, ligatura eta kalderoia ezagutu eta modu egokian erabili.\nSoinu zehatzen perkusiozko musika tresnen familia ezagutu (xilofonoak, metalofonoak eta karrillonak) eta musika-tresna hauekin laguntza txikiak aurrera eramatea.\nHurrengo ñabarduren artean ezberdindu. FF,F,MF,MP,P,PP.\nTxirula haize-instrumentu bezala ezagutu eta erabiltze ikastea.\nTxirula-eztiarekin eta soinu zehatzen perkusiozko musika-tresnekin melodia txikiak gauzatu, zehaztu gabeko soinuen perkusiozko tresnekin lagunduz, hala nola: klabea, txinatar kutxa krotaloa, triangelua, etab…).\nIkasleak bai fitxa erritmiko bai idatzien bidez hiruko eta lauko konpasak ikas dezaten.\nIkasleak hainbat fitxa teknikoen bidez, trebetasun handiz, eskala musikalaren notak eta dagokien balio ezberdinak barneratu ditzaten biko, hiruko edo lauko konpasetan.\nIkasleak, hainbat ariketa teoriko eta praktiko txikien bidez perkusiozko musika-tresnak ezagutu eta erabili ditzaten, bai soinu zehatzekoak baina zehaztu gabekoak.\nIkasleak, musika-entzunaldi laburren bidez, ñabardura musikala ezberdinen artean ezberdintzen ikas dezaten: F,MF,FF,P,MP,PP.\nIkasleak txirularekin melodia txikiak jo ditzan eta hau perkusiozko musika-tresnekin tartekatzeko gai izan dadin.\n*OHARRA: Lengoai musikalaren ekintza maiatzean bukatzen bada ere, eskolaz kanpokoetako autobusaren zerbitzuarekin batera, azken ordainketa ekaineko hilabetean izango da; izan ere, ekintzaren kostua 9 kuotetan zatikatzen da gainerako ekintzetan bezala. Ekainean zehar, ikasturte amaierako ekitaldia prestatuko dute ikasleek.\nLengoai Musikala Lehen Hezkuntza (3.- 4. – 5. – 6.) – Astelehena 17:10 – 18:25\nLenguaia Musikala Lehen Hezkuntza (3º- 4º- 5º- 6º) – Asteartea 17:10 – 18:25\nLenguaia Musikala Lehen Hezkuntza (3º- 4º- 5º- 6º) – Asteazkena 17:10 – 18:25\nLengoai Musikala Lehen Hezkuntza (3.- 4.- 5. – 6.) – Osteguna 17:10 – 18:25\nLengoai Musikala Lehen Hezkuntza (3.- 4.- 5.- 6.) – Ostirala 17:10 – 18:25\nCategories: 3º Lehen Hezkuntza, 4º Lehen Hezkuntza, 5º Lehen Hezkuntza, 6º Lehen Hezkuntza, Lehen Hezkuntza, ZUEN SEME-ALABEI.\nMusika Lehen Hezkuntza (2.) – Asteartea eta Osteguna2º Lehen Hezkuntza, Lehen Hezkuntza, ZUEN SEME-ALABEI\nLengoai Musikala Lehen Hezkuntza (3.- 4. – 5. – 6.) – Astelehena 17:10 – 18:253º Lehen Hezkuntza, 4º Lehen Hezkuntza, 5º Lehen Hezkuntza, 6º Lehen Hezkuntza, Lehen Hezkuntza, ZUEN SEME-ALABEI


Udaltzainek gaur erretiratu dituzte abandonatutako ibilgailuak kentzeko zerbitzu berriko lehen autoak\nHemen zaude:Hasiera»Udaltzaingoa»Udaltzainek gaur erretiratu dituzte abandonatutako ibilgailuak kentzeko zerbitzu berriko lehen autoak\nAzaroaren 13an erretiratu ziren abandonatutako lehen ibilgailuak herriko kaleetatik, zerbitzu berriari esker.\nOndarroako Udala 2020-11-13 Udaltzaingoa\nIragan hilabetean hasi zen Ondarroako Udaltzaingoa zerbitzu berri hau eskaintzen. Gaur (azaroak 14) lehen hiru autoak eta moto bat kendu dituzte herriko hiru leku desberdinetatik: anexutik, portu ingurutik eta Ibaiondotik. Datorren astean beste lau ibilgailu kenduko dituzte.\nOndarroako Udaltzaingoaren telefono zenbakia: 946 833 673\nZerbitzu berriaren helburua abandonatutako ibilgailuak bide publikoetatik kentzea da, bai autoak eta baita motorrak ere. Horretarako, abandonatuta dauden ibilgailuen jabeek Udaltzaingora jo eta doako zerbitzu hau eskatu behar dute: “beharrezko paperak zein diren esango diogu, eta giltzak guri eman ostean guk kudeatuko ditugu ibilgailua txatartegira eramateko izapideak”, esan dute Udaltzaingotik. “Zerbitzua doakoa da”. Zerbitzua jaso nahi dutenek hauek eraman behar dituzte Udaltzaingora: zirkulazio baimena, ITVaren ziurtagiria, ibilgailuaren titularraren NAN fotokopia eta ibilgailuaren giltz guztiak.\nHiru auto eta moto bat kendu dora gaur.\nZunbeltz Bedialauneta Ibaibarriaga Alkateak azpimarratu du uste baino auto abandonatu gehiago daudela herrian, beste ibilgailu batzuei lekua kentzen: “badakigu herrian aparkatzea arazoa dela gaur egun. Horregatik, arazo horri irtenbidea emateko neurrietako bat da zerbitzu hau. Hurrengo urratsa anexuko aparkalekua egokitu eta bertan 150 bat ibilgailurentzako aparkalekua sortzea izango da. 2021ean Itsasaurreko aparkalekuaren bideragarritasun azterketa egiteko kontratua esleitzea ere aurreikusten dugu”.\nAbandonatutako ibilgailuak. Ibilgailuak bide publikoetan abandonatzea ez dago baimenduta, eta horregatik, abandonaturik dauden ibilgailuen zerrenda bat egiten ari da Udaltzaingoa. Ibilgailu horien jabeekin harremanetan jarriko dira zer egin erabakitzeko, eta bestela, bide publikotik kenduko ditu. Ez dira abandonatutzat jotzen, nahiz eta itxura hori eduki, epaitutako kasuren batekin lotura daukaten ibilgailuak, epaileak behin-betiko aginduren bat eman arte: lapurtutakoak, enbargatutakoak edo istripuren batean zerikusia eduki dutenak kasu.\nAsier on 2020-11-16 10:33\nOso ondo, gero bizikletakin hasi biko zaze.


Kale gorrian hil, Bilbon\nKale gorrian hil, Bilbon –\nZabor artean. Horrela agertu zen 20 urteko gazte baten gorpua duela egun gutxi Zabalgarbiko erraustegian. Bizitza osoa aurretik zuen gazte bat, ia-ia nerabe bat, familia eta gertukoak urrun dituena, bere azken urteak herri arrotz batean pasa dituena; bakardadea, bazterkeria, arrazismoa eta indarkeria instituzionala pairatuz.\nBatek daki zer eramaten duen pertsona bat zabor edukiontzi baten barruan gaua pasatzera, baina dakiguna da hainbat eragilek askotan ohartarazi dutena: instituzioen aldetik egiten diren etxerik gabeko pertsonen desalojoek ondorioak dituztela. Eta ondorio horietako bat kale gorrian lo egiten dutenen estigmatizazioa eta kriminalizazioa direla. Izan Atxuriko kantxetatik, Euskalduna zubitik edota La Salvetik, etxerik gabekoak horrelako lekuetatik botatzeak, ez du egoera konpontzen, pertsona hauek lekuz mugitu eta ikusezin bihurtu baizik, hain ikusezin, zabor artean amaitzeraino.\nEta duela hilabete gutxi gaztetxo honen ongizatearen arduraduna zena, alegia, Bizkaiko Aldundia, non dago? zer dio? ez al du bere erantzukizuna aitortuko? 18 urte bete ondoren tutoretzarik gabe geratzen diren gazteen egoerari buruz galdetzen zaion bakoitzean egiten duen bezala, isildu edo ez ikusiarena egiten jarraituko du? badirudi baietz, eta ez da lehen aldia.\n2019ko azaroan hogei bat gaztek, -haietariko batzuk haien ardurapean egondakoak-, Euskalduna zubiaren azpian lo egin zutela zabaldu zenean, diputatuari galdetuta, administrazioak pribatutasun -eta konfidentzialtasun- printzipioekiko errespetu zorrotza izan behar duela erantzun zuen, eta amaitutzat jo zuen gaia, honakoan bezalaxe.\nBaina honez gero argi dagoena da, 2018an Foru Aldundiak abian jarritako gazte estrategiak ekarri dituen aldaketak, tutelatuak izandako gazte etorkinei zuzendutako egoitza-sistema desegin dutela. Ondorioz, gazteek, nahiz eta Aldundiaren ardurapean egon, adin-nagusitasunera iritsitakoan, zailtasun handiak dituzte egoitza-baliabideak lortzeko, eta horietako askok babesik gabe amaitzen dute, kalean.\nEdonola, gazte hau ez da aste honetan Bilbon hilik agertutako etxerik gabeko pertsona bakarra. Izan ere, Casilda parkean etxegabe baten gorpua agertu zen egun horretan bertan. 40 urteko gizon bat, urte luzez kalean izan dena. Bizitza gogor baten istorioa zen berea, eta Bilboko gizarte-zerbitzuen arreta jasotzen bazuen ere, horrek ez du eragotzi heriotzak Bilboko banku batean aurkitu izana.\nBi istorio guztiz desberdinak, bi egoera eta ibilbide diferente, baina bi pertsona hauek zerbait zuten amankomunean: ez zuten non bizi. Eta heriotza hauek arazo larri baten izebergaren punta baino ez dira: Bizitoki-bazterketa larriarena alegia, Bilbon bereziki kezkagarria dena, non 700 etxerik gabeko pertsona bizi diren, horietatik 300 lagunetik gora, kale gorrian.\nErakundeak ez dira gai izaten ari bizitzeko etxerik ez duten pertsonak behar bezala artatzeko eta, horrexegatik, Bilboko Udalaren gainezkatzearen aurrean eta Bizkaiko Aldundiaren arduragabekeriaren aurrean, beste behin ere, erantzukizunak eta konpromiso zehatzak mahaigaineratzea eskatzea derrigorrezkoa da. Zentzu horretan, gogoratu behar da ‘Etxerik gabeko pertsonentzako euskal estrategia’ berria onartzeke dagoela oraindik ere eta horrek aukera bat eskaini dezakela egoera honi modu irmo eta osoan aurre egiteko. Aurrekontu nahikoa eta ausardia politikoa beharrezkoa izango da administrazio publikoak zerbitzu egokiak garatu eta inor ez dadila kalean bizi. Bitartean, kaleak hil egiten duela salatzen jarraitu behar izango dugu.\nBilbo, etxegabeak, heriotza\n6 pentsamendu “Kale gorrian hil, Bilbon”-ri buruz\nageriko egiak 2022-05-12 20:28\nNola arraio sartu daiteke tipo bat lo egitera zabor container batean? Ez du inolako zentzurik.\nZentzua duena zuen partetik zera da: immigrantea bada biktima, errudunak gu gara, “gizartea”, “kapitalismoa”. Eta immigrantea dela goraipatu behar da, “gixajoa” dela azpimarratuz.\nBaina Bilbon bertan homosexualekin txortan egin, lapurtu eta hil dituen Kolonbiarra ere immigrantea da. Eta albiste hori ezkutatzen duzue, zer eta hiltzailea immigrantea delako.\nEta Barakaldon epaiketan erruduntzat hartu duten emakume hiltzaile eta deskuartizatzailea, emakumea denez ez da ikusgai medio progreetan.\nEta Igualadan neska bati izugarrizko jipoia eman eta bortxatu duen tipo Ekuatoriarra, immigrantea denez, albisteetan ezkutatua.\nEta Madrilen Trinitario eta Dominicans Don’t Play arteko borrokan 18 urteko gazte bat labankadaz hil dutela ere ezkutatu behar da, hiltzaileak immigranteak direlako.\nHauek denak aste honetan bertan agertutakoak. Zuen agenda nazkagarria da. Emakumeak eta immigranteak bost axola zaizkizue. Itxurakeria da, joku politikorako erabiltzen dituzue, instrumentalizatuz. Euskarak ere 5 axola dizue. Itxurakeria egiteko baino ez zaizue axola. Nahiago duzue immigrantez bete Euskal Herria, euskarak aurrera egin dezala baino.\nBene-benetan axola dizuena diru-laguntzak zuen poltsikoan egotea da eta txiringitoak diruz ondo hornituak egotea, nondik eta instituzio publikoetatik dirua bideratuz. Lotsagarrixa.\nErantzunak 2022-05-12 20:52\nAgeriko egiak: Erabili dituzun adibideak errebisatu beharko zenituzke.\n-Gay hiltzailea hasieratik jakin dugu kolonbiarra zela\n-Madrilgo latino banden aarteko liskarrak ere ezagunak dira.\n-beste adibideak ez ditut ezagutzen.\nEz zaizu iruditzen gizarte arrazista/xenofobo/matxista batean bizi garela?\nageriko egiak 2022-05-12 22:04\nInformazio hori ezagutzen duzu, baina ez Berria, Argia edo Uriolak esan dutelako. Hor ezkutatzen da informazioa.\nHorietan ez dute Kolonbiarra dela esan.\nHoriengatik balitz, ez genuke jakingo desdeluego. Informazioa ematen dute egilearen jatorriaren arabera. Doktrina argia da: immigrantea gaizkilea bada, ezkutatu. Immigrantea biktima bada, nabarmendu.\nEz du inolako zentzurik.\nBenetako gizarte arrazista/xenofobo/matxista herrialde musulmanetan dago. Meka hiria, adibidez, debekatuta dago musulmana ez den ororentzat.\nAlpargatero 2022-05-13 08:22\n“beste adibideak ez ditut ezagutzen”: oso esanguratsua, horiek eta beste hainbat.\n“Ez zaizu iruditzen gizarte arrazista/xenofobo/matxista batean bizi garela?” Ez, ez dut uste kalifikatzaile horiek gure gizartea definitzen dutenik.\nBa ote! 2022-05-13 10:39\nUstezko euskararen aldeko posizio batetik, kanpotarrak soilik hegoamerikarrak dira. Ageriko egiak-entzat, Bilboko ustezko hiltzailea espainiarra balitz, arazorik ez. Musulmanak eta hegoamerikarrak dira arazo euskararentzat. Xenofobia, baina Espainiako marko mentalean. Horregatik horren kezkatua Igualada eta Madrileko aferekin, eta ez Lapurdikoekin.\nNoraino dugun asumitua kolonizazioa.\nageriko egiak 2022-05-14 18:09\nMedioen jokaera hori ez duzu euskal/espainiar ikuspegitik aztertu behar. Medio progre gehienek berdin egiten dute, Europa osoan. Hori bai, euskal medio progreek are gehiago egiten dute, mundu are irrealago islatuz. Sinesgarritasuna kentzen die jarrera horrek.\nEta, kaltegarria da, izan ere medio horien irakurleek beste medioetara jo behar izaten dute informazio gehiago (zentsurarik gabekoa) nahi badute.


Menpekotasunean hezi (3): España va bien | Arian-arian\nHasiera » Sailkatu gabea » Menpekotasunean hezi (3): España va bien\n“Lo humano trasciende los idiomas” dio, herri oraindik euskaldun batean bere negozioa ezarri duen “sentiberatasun” handiko Yoga irakasle txupiguai erdaldun elebakarrak. Euskaldunekin harremanetan ez duela inoiz arazorik izan dio, jabetu gabe euskaldunak aspaldi erdaldunduta gaudela guztiak, eta menpekotasunean heziak.\nEz diogula dagoeneko inori eskatzen, sikiera gure etxean gure hizkuntzan jardun dezan. Makurtzen ondo ikasita gaude. Indarrez hezi zituzten gure aurrekoak, eta behin beldurra eta lotsa hezurretaraino sartuta, menpekotasunean hezi gaituzte gure aurrekoek ere.\nYogi espainiar honek Espainian / Frantzian jarriko balu bere negozioa euskara hutsez, azkar ikusiko luke “que lo humano NO trasciende los idiomas”. Besteak beste, gauza gutzi direlako norbere hizkuntza baino humanoagoak.\nMendi-buelta antolatu du Gasteizko euskal ikastetxe batek. Busean goazenak, %70/80 “euskaldunak”, abertzaleak edota oso abertzaleak, Euskaraldian parte hartutakoak ia guztiak (txapak ikus daitezke oraindik papar bat edo bestean)… Tira, euskara asko entzuteko baldintza bereziki onak: euskaldunen konzentrazio handia eremu itxi batean,kanpoko eraginik gabe… Birritan egin dut “erabileraren neurketa”, lehena Gasteiztik irten aurretik eta bigarrena Altube ingurura heltzen ari ginela. Bietan elkarrizketa guztiak %100 españolez. Salbuespenik gabe.\nHori da Euskal Nekazarien Batasuna sindikatuak, ENBAk, elikadurari buruz antolatu duen mahaingurua. Hizlari guztiak euskaldunak izan arren, Donostian (eta ez Tuteran) izan arren… enpin. Lan-eremu euskalduneneko “euskal” sindikatua, euskaldunak erabilita espainiera sustatzen, eta euskaldunak pixka bat gehiago zokoratzeko lanetan. Txapeau…\nAltsasun Ribaforadan bezala\n“Mandíbula afilada” antzerkia ekarri du herrira Altsasuko Iortia Kulturguneak. Jon Plazaola eta Aitziber Garmendia euskaldunak antzezle. Aitziber Garmendiak berak eskatu du sarean antzerkia euskaraz antzezko aukera alferrik, Altsasuko kultur teknikaria eta alkate-zinegotzi gehienak “kosmopolitak” baitira… Ribaforadan edo Bollullos del Condadon bezala.\nEspaña va bien… Euskaldunok ez horrenbeste.


Andre Mariaren Eliza - Olite\nErriberriko Andre Mariaren Eliza Nafarroako eraikuntza gotikorik garrantzitsuenetakoa da. Bere artearen edertasuna bere historia bezain interesgarria da. Errege jauregiari atxikia, Nafarroako errege-erreginek ospakizun handi eta hotsandiko ekitaldietarako erabili zuten. Jauregi hori errege Karlos III.a Prestuaren egoitzarik gogokoena izan zen. Elizaren fatxada apainduriaz beteta dago, eta oso nabarmena da Parisko Nôtre Dame elizako tailerren eragina. Horregatik, fatxadaren aurrean gelditu eta arreta atariko kontakizunetan pausatuko duzu. Tenpluak nabe bakarra dauka, eta, barnean, Ama Birjinaren tailu gotikoa buru duen errenazimenduko erretaula dago, bai eta Heriotza Oneko Kristoren irudi gotikoa ere.\nAndre Mariaren eliza Erriberrin dago, Nafarroako Erdialdean. Erdi Aroko herria da, eta izen bereko merindadeko herriburua. Eliza eraikin gotikoa da. XII. mendean hasi ziren eraikitzen eta XIV. mendearen hasieran bukatu zuten.\nFatxada Nafarroako eskultura gotikoaren multzorik adierazgarrienetakoa da. Apainduriaz bete-betea badago ere, oreka handia eta finezia dario. Hainbat maisuren lana agerian dago, bai eta Parisko tailerren eragina ere. Nafarroan, antzeko eredua dute Lizarrako Hilobi Santuak eta Artaxoako San Saturninok.\nArrosa leiho handiaren azpian, atari handia zortzi arkiboltaz osaturik dago, eta horietako bakoitza oparo eta jori apaindua dago landare motiboekin. Otoitzean ari diren bi irudi ikusiko dituzu orbelean, biak errezel txikien azpian; ziurrenera, Nafarroako Joana I.a eta bere senarra dira, Frantziako errege Felipe Ederra, alegia. Nafarroako errege-erreginak ziren ataria eraiki zen garaian.\nTinpanoan Ama Birjina ageri da irribarretsu eta eserita Haurrarekin, eta, halaber, badira Jesusen bizitzako hainbat pasarte: Deikundea, Kristoren jaiotza, Errugabeen lepo moztea, Egiptora egindako ihesa, Aurkezpena tenpluan eta Kristoren bataioa. Errealitatea eta sinbolismoa nahastu egiten dituen irudia gozatuko duzu ateburuan: arte baten gainera igota dagoen gizonarekin batera ageri baita kornamusa jotzen ari den izaki hibridoa, bai eta lauoineko irrigarria ere, beste pertsonaia batzuen artean. Ikonografiaren aberastasunak segida du atearen alde bietan. Zehazki, apostoluen bizitzari buruzko erliebeak ikusiko dituzu arku sailetan kokatuak.\nSar zaitez tenpluaren barrenera. Nabe bakarra dauka, eta han eraikinaren beste altxor baliotsua agertuko zaizu: errenazimenduko estilori jarraiki egindako erretaula nagusi bikaina. Ama Birjina eta Haurra dira erretaula buru, hots, XIV. mendeko tailu gotiko ederra da, Frantziako eragina jaso zuen nafar estiloan egina.\nElizan Heriotza Oneko Kristoren irudia gurtzen dute. XIV. mendeko lan gotikoa da hori, irudi duenez desagertutako San Lazaro elizatik datorrena. Gurutziltzatu horren aldeko debozio handia dago herrian; dramatismo handiko irudia da, eta herriko festak haren ohoretan egiten dira.\nEliza bisitatu ondoren, Erriberriko errege jauregia zain izanen duzu, hau da, Europako gaztelu gotikorik nabarmenetakoa. Halaber, herriko kale bihurriak egonen dira zure zain, Erriberrik Erdi Aroan izan zuen distiraren erakusgarri.\nHelbidea Plaza Plaza Teobaldos 1


Emakumeentzako Casual Kirolak ehundutako galtzak\nGaltza motz hau oso ezaguna da. Ia korrikalari guztiek maite dituzte labur hauek. Gerriaren banda oso elastikoa da. Oinetan kolore kontrasteen diseinua kontrastea, gaztea eta ederra Atzeko piezaren oinean erdi-arkuko laser puntzonaketa diseinua berria eta transpiragarria da diseinu profesionalarekin.\nEmakumeen puntuzko kirol galtza grisak entrenatzeko prakak Yoga prakak\nPuntuzko jogging grisa AURREALDEKO GERRIKO MARRAZKIA, HAREM GALTZEN FORMA, ALBOKO POLTSIKO OBLIKUAK, OINEKO IREKIERA TXIKIAK, EHUNA LOREZKO GRIS KATISIKOA PUNTUZKO JERTSEA, ETA ALBOKO JOSTURAK LOKATZEKO PLANTAZKOAK. GALTZA GRIS GRISAK ELEGANTZI-IKUSPENA BOTATZEN DU, ELEGANTZI BETEKOA.\nEmakumeen puntuzko estuak moztutako prakak entrenatzeko prakak Yoga prakak\nZabaldutako gerriak errazago sentiarazten zaitu ariketa fisikoan estutu gabe. Puntada finak, jostura leunak eta sendoak, marruskadura murriztu eta mugimendua segurtasun handiagoarekin moztutako prakak freskoagoak eta erosoagoak dira udako sareko joskintza diseinuan oinaren atzealdean, erosoak eta arnastuak.\nEmakumeen gerri altuko kirolak josteko yoga galtzak\nGaltzerdi mota hau mundu osoan saltzen ari da. Ezin hobea da yoga / korrika egiteko / beste edozein kiroletarako. Mokatzeko gaitasun ona du. Oso erosoa eta leuna da. Gerria leunki egokitzen da eta ez da larruazalean sartzen gorputzaren kolorea kontrastatzeko jostura diseinuan, lau orratz sei hariko puntadun orrazkera.\nEmakumeen gerri altuko kirolak inprimatutako yoga moztutako galtzak\nMoztutako prakak freskoagoak eta erosoagoak dira udan. Modako ozeano elementuak modako kiroletan eta kanpoko janzteko artetan sartzen ditugu. Irudi bakoitzak Sormenaren, Bizitzaren eta Naturaren Fusioa erakusten du, Ameslari Mugagabea eta Arropa Bereizgarriak sortuz. Askatasun eta esplorazio espiritua eta\nEmakumezkoen bi piezako galtzak galtzak galtza bakanekin\nBi piezako galtzamotz faltsuak, kanpoaldean ehundutako galtzamotzak, barrualdean puntuzko galtzamotzak, barnean oso nahasitako ehuna erosoa, ukitu leuna\nEmakumeen puntuzko kirolak zazpi puntuko fitness yoga galtzak\nIgo ezazu gerrikoa eta estutu sabelaldea Hanka luzeak Audientzia harrigarria ， Gerria zabaldu eta hip altxatzeko lerroa ， Aldatu moztutako galtzak Moztutako prakak freskoagoak eta erosoagoak dira udan leunak eta higadurak erresistenteak, ehuna leuna eta erosoa da, eragindako ondoeza murriztuz. Kirol marruskaduraren bidez\nEmakumeen ehundutako galtza motzak hondartzako galtzak\nGerriaren diseinu elastikoa Lokarriko gerriaren diseinua, azkar lehortzeko eta uraren kontrako jantziak eramatea erraz hondartzan ura jotzean, galtzamotzak zure hanka luzeak erakusten dituzte. Egokiagoa da uretako eszenan jolasteko\nEmakumezkoen ehundutako kirol entrenamendurako galtzak\nKremaileradun poltsikoko diseinua dago ezkerreko atzeko aldean erraz eramateko. Zilarrezko argi zerrendek atzeko filmaren ezkerreko eta eskuineko aldeak lotzen dituzte, gauez korrika egiteak efektu islatzailea izan dezan eta ariketaren segurtasuna bermatu ahal izateko. Transferentzia inprimatzeko logotipoa dago Le azpian\nEmakumeen Kirol Estuak Moztutako Fitness Yoga Galtzak\nMoztutako galtzak freskoagoak eta erosoagoak dira udan. Pertsona altu, motz, gizen eta meheentzako egokia da. Galtza hauek janzteak oso mehea eta altua ematen du. Ariketa fisikoa egin dezagun elkarrekin! Poltsikoko diseinu txikia gerrian gerrian txertatzeko txertatze errazak garraiatzeko\nEmakumeentzako ehundutako kirol entrenamendurako yoga galtzak\nZabaldutako gerrialdeko banda elastikoa ， Ariketa seguruagoa, haragia ez du estutuko\nGizonezkoak azkar lehortzeko ehundutako galtzak, Kirol jaka, Lehortze azkarreko kirol galtzamotzak, Gizonezkoentzako Casual Kirol Galtzak, Alde bikoitzeko franelazko manta, Laginen Tratamendua eta Ekoizpena,


Sortu datu-base berria\nDatu-base berria sortzeko hautatu. Aukera honek HSQL datu-basearen motorra ezarpen lehenetsiekin erabiltzen du. Ondoren, morroiaren azken orrialdea agertuko da.\nHSQL datu-baseei buruzko kanpoko webgunea.\nIreki lehendik dagoen datu-base bat\nDatu-basearen fitxategia azkena erabilitako fitxategien zerrendatik edo fitxategiak hautatzeko elkarrizketa-koadrotik irekitzeko hautatu aukera hau.\nHautatu datu-basearen fitxategi bat azken erabilitako fitxategien zerrendatik irekitzeko. Sakatu amaitu fitxategia berehala irekitzeko eta morroitik irteteko.\nFitxategiak hautatzeko elkarrizketa-koadroa irekitzen du, eta hor datu-basearen fitxategi bat hauta dezakezu. Sakatu Ireki edo Ados elkarrizketa-koadroan fitxategia berehala ireki eta morroitik irteteko.\nLehendik dagoen datu-basera konektatzea\nHautatu aukera hau lehendik dagoen datu-basearen konexioarentzat datu-basearen dokumentua sortzeko.\nHautatu lehendik dagoen datu-basearen konexioarentzako datu-base mota.\nOutlook, Evolution, KDE Address Book eta Mozilla datu-base motek ez dute informazio osagarririk behar. Beste datu-base mota batzuentzat, morroiak orrialde osagarriak ditu beharrezko informazioa zehazteko.\nMorroiaren hurrengo orrialdea hauetako bat izango da:\nKonfiguratu Microsoft Access edo Microsoft Access 2007 konexioa\nMariaDB eta MySQL konexioa\nTitle is: Datu-basea hautatzea


Hauteskunde orokorrak 2019: Elkarrekin Podemosen mezua kanpaina bukaeran\nLander Martinez: 'Podemosena da faxistak geldiarazteko boto eraginkorrena'\nPublikatuta: 2019/11/08 21:17 (UTC+1) Azken eguneratzea: 2019/11/08 22:36 (UTC+1)\nBestalde, Roberto Martinezek kritikatu du Pedro Sanchez noraezean dagoela, "oraindik ez duelako erabaki ezkerreko edo eskuineko politikak aplikatuko dituen".\nElkarrekin Podemosek Barakaldon itxi du hauteskunde kanpaina\nLander Martinez Ahal Duguko idazkari nagusi eta Elkarrekin Podemoseko legebiltzarkideak esan du "faxistei bidea ixteko" eta "autogobernuan murrizketarik ez egoteko botorik eraginkorrena" Podemosena dela.\nBestalde, Roberto Uriarte Kongresurako Bizkaiko zerrendaburuak azpimarratu du Elkarrekin Podemos ez dela inoiz bandoz nahasten eta, ildo horretan, erantsi du Pedro Sanchez zalantzaz beteta dagoela, "oraindik ez duelako erabaki ezkerreko edo eskuineko politikak aplikatuko dituen".\nElkarrekin Podemosek Barakaldon egin du kanpaina bukaerako ekitaldi nagusia. Kongresurako eta Senaturako hautagaiak bertan zirela, Lander Martinezek hartu du hitz eta Pedro Sanchez gogor kritikatu du.\nEspainiako Gobernua osatu ez izana eta, ondorioz, hauteskundeak Kataluniako prozesu independentistaren kontrako epaiaren ondotik errepikatu behar izana PSOEko buruzagiaren ardura dela adierazi du.\n"Eta honen guztiaren ondorioa hau da: gure eskubideak, askatasuna eta autogobernua mehatxatzen duen Vox alderdiak gora egin dezakeela. Hirugarren indarra izan daiteke Kongresuan eta horrek eskuin-muturrari espazio mediatikoa eta eragin politiko arriskutsua ematea ekarriko du", ohartarazi du.\nMartinezen esanetan, hori guztia ekiditeko modu bakarra Elkarrekin Podemosen aldeko botoa ematea da, "ultraeskuinarekin lehiatu daitekeen indar politikoa bakarra garelako".


Hona hemen usaimenaren inguruko zenbait bitxikeria:\nGizakiaren sudurrean milioi bat usaimen-zelula baino gehiago daude, sudur-barrunbearen hondoan kokatuak.\nGizakiak 10.000 usain bereizten eta gogorarazten ditugula esaten da.\nJuan Mari Zurutuza.\nJaiotzeko unean usaimena aski garatua dago eta sei egunetako ahur batek, jada, usain atsegin (fruta) eta desatseginak (arrain ustela...) bereizten ditu. Gainera, jaioberriek usain ezagunekiko zaletasuna dute eta gaitasun hori erabiltzen dute amaren usaina bereizteko.\nUsaimen zentzumenak berrogehita hamar usain-sentsazio primario jaso ditzake. Ikusmenaren bidez, berriz, hiru kolore primario besterik ez ditu bereizten (gorria, horia eta berdea), eta dastamenak lau zapore hartzen ditu (gazia, gozoa, mingotsa eta garratza).\nGizakiaren usaimena ahula da ugaztun haragijaleek dutenaren ondoan. Txakurrek eta beste animalia batzuek usaimena oso garatua dute. Horrela, usaimen-epitelioz estalitako gunea gizakietan baino handiagoa dute (gizakiek sudur-barrunbearen sabaiko 5 cm2 dute soilik estalia).\nTxakurraren usaimena (David Arellano).\nIntsektu batzuek usaimen-zentzumena antenetan daukate. Pipiak adibidez, 60 kilometrotara usain dezake.


Kerity: Ipuinen Etxea\nTxantreako Salestarrak, Iruñea | Haurrentzako zinea\nNatanaelek laster beteko ditu zazpi urte, baina oraindik ez daki irakurtzen. Izeba Eleonorrek munduko ipuin-bildumarik baliotsuena oinordetzan uzten dionean, Natanaeli ez zaio batere gustatzen. Hala ere, ipuin guztiek sekretu miresgarri bat gordetzen dute: gaua iristean, Alice, Sorgin Gaiztoa edo Kako-oker Kapitaina bezalako pertsonaiak euren liburuetatik irteten dira. Alegiazko pertsonaia horiek arrisku larrian daudela jakinaraziko diote Natanaeli. Betirako desagertzeko zorian daude, baita hainbat belaunaldietan zehar umeek miretsi izan dituzten istorio liluragarriak ere. Natanaelek bere lagun berriak eta euren istorioak salbatu nahi baditu, arrisku handi eta abentura ikaragarriei aurre eman beharko die. Denak salbatuko dituen esaldi magikoa garaiz irakurtzeko gai izango da?\nKerity: Ipuinen Etxea Txantreako Salestarrak\nNatanaelek laster beteko ditu zazpi urte, baina oraindik ez daki irakurtzen. Izeba Eleonorrek munduko ipuin-bildumarik baliotsuena oinordetzan uzten dionean, Natanaeli ez zaio batere gustatzen. Hala ere, ipuin guztiek sekretu miresgarri bat gordetzen dute: gaua iristean, Alice, Sorgin Gaiztoa edo Kako-oker Kapitaina bezalako pertsonaiak euren liburuetatik irteten dira. Alegiazko pertsonaia horiek arrisku larrian daudela jakinaraziko diote Natanaeli. Betirako desagertzeko zorian daude, baita hainbat belaunaldietan zehar umeek miretsi izan dituzten istorio liluragarriak ere. Natanaelek bere lagun berriak eta euren istorioak salbatu nahi baditu, arrisku handi eta abentura ikaragarriei aurre eman beharko die.\nDenak salbatuko dituen esaldi magikoa garaiz irakurtzeko gai izango da?\nEduardo Galeano - Zainak idatzi nuen besteen ideiak eta bizipen propioak hedatzeko asmoz, horiek apika apur bat lagundu dezaketelako, bere neurrian, betidanik atzetik ditugun galderak argitzen: Latinoamerika ote da irainera eta pobreziara kondenatutako munduko eskualde bat? Nork kondenatua? Jainkoaren errua, naturaren errua? Klima itogarriak, azpiko arrazak? Erlijioak, ohiturek? Zorigaiztoa ez al da izango historiaren ondorioa; gizakiek egina eta gizakiek, ondorioz, desegin dezaketena?Iñaki Alegriaren itzulpena\nLatinoamerikaren zain urratuak Katakrak\nEduardo Galeano - Zainak idatzi nuen besteen ideiak eta bizipen propioak hedatzeko asmoz, horiek apika apur bat lagundu dezaketelako, bere neurrian, betidanik atzetik ditugun galderak argitzen: Latinoamerika ote da irainera eta pobreziara kondenatutako munduko eskualde bat? Nork kondenatua? Jainkoaren errua, naturaren errua? Klima itogarriak, azpiko arrazak? Erlijioak, ohiturek? Zorigaiztoa ez al da izango historiaren ondorioa; gizakiek egina eta gizakiek, ondorioz, desegin dezaketena?\nIñaki Alegriaren itzulpena\nKerobia talde nafarrak 20. urteurrena du. Zortzi urte baino gehiago igaro dira bere Supernova azken argitalpenetik, Supernova, crowfunding-a erabiliaz. Zure pangearen hitzaldi kartografikoa edo Birak bezalako abesti hunkigarriak izan ziren taldeak zaleei eskeini zizkien azkeneko singleak. ¿Gogoratzen al duzu? Kerobiak bere ibilbidea zein bidetatik egin nahi zuen erakutsi zuen Rose Escargoten unibertsoa sortuz. Esnatu naiz bezalako kantuak proposatu zituen taldeak pop ekoizpen bizia, indartsua eta gutxi axolagabe utzi zituenarekin. Gero etorriko zen Kerobiaren Trilogía, edukiontzietan oinarrituta: Materia organikoa eta gainerakoak, Papera eta kartoia eta Ontziak, ordurako bere zigilupean eta creative commons lizentziekin. 2021 honetan, eszenatokietan izerdia botatzea erabaki dute. Askoren ustez inoiz utzi behar izan ez zuten espaziora bueltatuko da boskotea, taulagainera alegia. Sorpresaz beteriko urte hau musikarientzat eta euren jarraitzaileentzat garrantzitsua denarekin amaituko da: hiru emanaldi emango ditu taldeak, Kerobiaren lagun eta jarraitzaileak elkartzeko. Eta beraiek dioten bezala, Kerobiaren Konstelazioa marrazten jarraitzeko.\nKerobia: 20 Urte Baluarte\nNafarroako Antzerki Eskola, Iruñea | Disko aurkezpena\nRock kontzertuetan topatuko duzu Rolan. Zalea da oso eta musikaz jardutea atsegin du. Gizon jantzia da musika kontuetan, egile zaharrak eta atera berriak bilatzen eta jarraitzen ditu, eta hori ez da gauza txikia kontuan izanik musikarien mundua musikarik entzuten ez duen egilez betetzen ari den honetan.Ohiz kanpoko ibilbidea egin du bere diskoekin eta zuzenekoekin. Sindrome bat eta horrek ekartzen dituen ajeak saihestea lortu du: english-aren eremuan murgildu eta miresten dituzten eredu distiratsuenen bidea jarraitzea erabaki dutenena, askotan maudit plantak eginez. Konplexuek eragiten dituzten okerrak alde batera utzi eta etxean geratzea aukeratu du Rolanek, eta laketua dirudi. Hori da, ziur aski, mundu zabalera irteteko modu bakarra.Bidaia horretan kantak ondu ditu. Lehendik ere kanta sobera dagoela esan lezakete askok. Ez da gezurra, baina hauek bere-bereak dira. Ausardia erakutsi du gure poeten hitzak aukeratzeko orduan, eta onik atera da erronka horretatik, besteak beste, rockaren eta folkaren tradiziotik edanez sortu dituen doinu biribilei esker. Badu, gainera, askok bereziki eskertzen dugun zerbait: garbi, efekturik gabe, ahotsari indarra emanez kantatzeko grina.Lotsarik gabe aritzen da bere kontzertuetan, konbentziturik eman dezakeen hoberena ematen ari dela. Egunen batean kalean topatu eta bere kantekin gozatu duzula esaten badiozu, burua pixka bat apaldu eta irribarrea izatera iristen ez den zerbait egingo dizu. Badaki munduan diren milaka musikari xumeetako bat dela, eta izar handia gabe ñimiñoen argia ere zenbaitengana iritsi daitekeela arretaz begiratuz gero.\nRolan Gartzes & Bandatze Nafarroako Antzerki Eskola


Europar Osasun Txartela (EOT)\nEuropako Osasun Txartela (EOT) agiri pertsonal eta besterenezina da, eta eskubidea ematen du ikuspuntu medikotik beharrezkoak diren osasun zerbitzuak jasotzeko, Europako Eremu Ekonomikoan (1) edo Suitzan egindako aldi baterako egonaldietan. Aintzat hartuko da prestazioen izaera eta aurreikusitako egonaldiaren iraupena, helmuga herrialdeko legeriaren arabera, eta egonaldiaren arrazoia turismoa, jarduera profesionala edo ikasketak izanda ere.\nEuropako Osasun Txartelak (EOT) ez du balio joan-etorriaren helburua tratamendu medikoa jasotzea denean. Kasu horretan, Gizarte Segurantzako Institutu Nazionalak (INSS) edo Itsasoko Gizarte Institutuak (ISM) dagokion formularioa igorri behar du, Osasun Zerbitzuaren aldeko txostena jaso ondoren. Bestalde, dokumentuak ez du balio zuk bizilekua beste Estatu kide batera aldatuz gero.\nInformazio gehiago nahi izanez gero, sartu webgune honetan: https://ec.europa.eu/social/main.jsp?catId=1021&langId=es\nEOT eskatu dezakete\nEskakizuna eta Berritzea\nNola erabili EOT\nEspainiako legeriak eta Gizarte Segurantzako Erkidegoko Araudiak eskatzen dituzten baldintzak betetzen dituzten eskubideen titularrak eta haien ardurapean dauden onuradunak.\nInternetez, Gizarte Segurantzaren Egoitza Elektronikoaren bitartez (sede.seg-social.gob.es). Ez da beharrezkoa ziurtagiri digitala izatea zerbitzu hori erabiltzeko.\nGizarte Segurantzaren Arreta eta Informazio Zentroak (CAISS), aurretik hitzordua eskatuta hautatutako CAISSen, edota Itsasoko Gizarte Institutuaren (ISM) Probintzia zein Tokiko Zuzendaritzetan, osasun prestazioak esportatzeko eskubidea frogatzeko dokumentuak eman behar direnean.\nEOT eskatzeko modua edozein dela ere, gehienez ere 5 eguneko epean bidaliko da Gizarte Segurantzaren Datu Basean gordeta dagoen helbidera. Horregatik, ezinbesteko baldintza da datu hori eguneratuta edukitzea, agiria ez baita inoiz eskura emango.\nEOT igortzea posible ez denean edo lekualdatzea berehala gertatuko denean, EOTren Behin Behineko Ordezko Ziurtagiria eskatu ahalko duzu.\nEuropako Osasun Txartelak (EOT) txartelak berak adierazten duen iraungitze-datara arte balio du. Indarraldian EOT txartela erabili ahal izateko, hura jasotzeko momentuan erabiltzaileak zituen baldintzak mantendu beharko dira. Hala izan ezean, gastuak erreklamatu egin ahalko dira, okerreko prestazio kontzeptuagatik, 883/04 (EE) Araudiaren 76. artikuluak xedatzen duenarekin bat.\nGarrantzitsua da Europako Eremu Ekonomikoko (1) edozein herrialdetara edo Suitzara joan aurretik EOT bat duzula egiaztatzea, eta itzultzeko aurreikusi duzun data haren indarraldiaren barruan sartzen dela. Hala ez bada, eskatu EOT berri bat zure egonaldian osasun estaldura ziurtatzeko.\n(1) EOT onartzen duten herrialdeak:\nAlemania, Austria, Belgika, Bulgaria, Zipre, Kroazia, Danimarka, Eslovakia, Eslovenia, Estonia, Finlandia, Frantzia, Grezia, Hungaria, Irlanda, Islandia, Italia, Letonia, Liechtenstein, Lituania, Luxenburgo, Malta, Norvegia, Herbehereak, Polonia, Portugal, Erresuma Batua, Txekiar Errepublika, Errumania, Suedia eta Suitza.\nNota informativa para imprimir (PDF,402 KB) 25/02/2020


Gutuna: Olentzero eta Mari Domingiren etorrerarako laguntza eske - Orio - Karkara.eus\nGutuna: Olentzero eta Mari Domingiren etorrerarako laguntza eske\nKarkara 2021-12-01 10:00\nLera taldeko kideek idatzitako gutuna da honakoa. Gabon egunean herrian egiten diren ekitaldiak prestatzeko laguntza eskatu dute, eta prest leudeken herritarrei abenduaren 9an, 17:30ean, Salatxo aretora azaltzeko deia egin diete.\nBadatoz Gabonak. Eta baita abenduaren 24ko festa ere. Egoerak uzten badigu, Olentzeroren eta Mari Domingiren etorrera egiteko asmoa dugu. Horretarako, ordea, laguntza behar izaten dugu. Egunean bertan herritar asko aritzen gara han eta hemen lanean. Estu eta larri ibli izan garen urteak ere izan dira, jende faltagatik. Gabon gaueko zereginetarako, eta lanak banatzeko, bilera baterako deialdia luzatzen dizuegu herritar guztioi. Salatxo aretoan elkartuko gara abenduaren 9an, 17:30ean. Animatzen zaituztegu bertaratzera eta parte hartzea. Aldez aurretik, mila esker!


EUSKADI.-Zarautzko Delorean taldeak ordezkatuko du Euskal Herria Berlingo Popkomm 2006 Azokan, Marlango ere han izango delarik\nDelorean pop talde gipuzkoarrak ordezkatuko du Euskal Herria irailak 20tik 22ra Alemaniako Berlin hiriburuan ospatuko den Merkatu Diskografikoaren Naziaorteko XVIII. Popkomm Azokan eta informazio stand batean Espainiako beste talde batzuekin izango dira, Marlango besteak beste.\nSGAEk gaur ohar batean jakinarazi duenez, azoka hau bere motakoen artean udako garrantzitsuena da eta gaur egungo musikaren egutegian galduezineko hitzordu bat da, bertara joango direlarik zarautztarrak beren msuiak eskeintzen duen aberastasun eta sendotasunaren berri eman asmoz.\nSounds From Spain izeneko informazio-standean bospasei taldeez gain --batzuk nahiko ezagunak eta besteak azken doinu berriekin ezagunak egiten ari direnak--, musikarekin zerikusia duten erakunde, elkarte eta enpresak ere izango dira bertan.\nEuskaldunek Babylon aretoan joko dute hilak 21, osteguna, arratsaldeko 20,30etan, Nuble katalanak eta Marlango madrildarren aurretik. Delorean 2000. urtean sortu ziren Zarautzen eta lehen lanak pop doinukoak izan ondoren, azken lanak dantzarako doinuak eta pop ilunago bat egiten dute.\nAurretiko urteetan Dover, Ketama, Estopa edota Muchachito Bombo Infierno bezalako taldeak igaro dira joera musikal berriak eskeini nahi dituen Berlingo azoka honetatik.\nAntolatzaileek iaz lortutako emaitzak hobetu nahi dituzte, hau da, 48 herrialdetatik etorritako 800 erakustaldiak, akreditatutako 1.900 kazetariak eta 15.000 bisitarietatik gora.


EBk uste du Londres bere buruari «atea ixten» ari zaiola 'brexit'-aren auzian | Mundua | Berria\nNoiz sortua: 2018-03-02 00:30:00\nEBk uste du Londres bere buruari «atea ixten» ari zaiola 'brexit'-aren auzian\nMayk Tuski esan dio «onartezina» dela EBk Irlandako mugarako aurkeztu duen proposamena. Mayk gaur emango du bere ikuspegia\nTusk eta May bilduta, atzo, Londresen. ANDY RAIN POOL / EFE Tamaina handiagoan ikusi\nErresuma Batuaren eta Europako Batasunaren arteko negoziazioak ez aurrera ez atzera daude. Irlandako muga dute mugarri, eta EBk brexit-aren ondorena zehazteko testu juridikoaren zirriborroa ez da lagungarria izan; Londres testuaren aurka dago. Michel Barnier EBko Brexit-erako negoziatzaile buruak, berriz, uste du jarrera horrekin Londres bere buruari «atea ixten» ari zaiola. Negoziazioetan, Londresen bildu ziren atzo Theresa May, Erresuma Batuko lehen ministroa, eta Donald Tusk, Europar Kontseiluko presidentea. Mayren bozeramaileak azaldu du lehen ministroak konpromisoa duela abenduan adostutako txostena testu legal bilakatzeko, baina «onartezintzat» jo du EBren zirriborroa. Testuak Ipar Irlanda EBko aduana batasunean eta merkatu bakarrean mantentzearen alde egiten du, eta Londresen «marra gorrietako bat» da hori. Erantzun hori jasota, Tuskek Mayri galdetu dio ea baduen «muga zurruna eragozteko ideia hoberik».\nTuskek esan duenez, ezinezkoa da «tirabirarik gabeko» negoziazio bat, Londresek dituen marra gorriak kontuan izanda. Europako Batzordeko Irlandako ordezkari Phil Hogan harago joan da, eta Mayri eskatu dio marra gorriak uzteko, «Europarekin harremana eten nahi ez badu».\nMayk, ordea, ez du bere gobernuaren planteamenduen inguruko xehetasunik eman; hori gaur egingo duela espero da. Atzo, Tuskekin mintzatu aurretik, Mayk gaurko hitzaldian esan beharrekoa adostu zuen bere kabinetearekin. Lehen ministroaren bozeramaileak adierazi du Mayk «asmo handiko elkarlan ekonomikorako» ikuspegia azalduko duela: «benetako aurrerapausoa».\nNegoziazioen atalik korapilatsuena da Ipar Irlandaren eta Irlandako Errepublikaren arteko muga. Bi aldeek hitz egiten dute Irlanda zatituko lukeen «muga zurrun baten» aurka, baina oraindik ez dira gai izan modurik adosteko. Tusk ziur dago Ipar Irlanda bi aldeek adostutako merkatu komun batean eduki behar dela, eta uste du batasuneko 27 estatuek onartuko dituztela herenegun argitaratutako txostenaren «zatirik garrantzitsuenak».\nHalere, Europar Kontseiluko presidentea jabetzen da Londres kontra dagoela. Mayk azaldu du Ipar Irlandarentzako merkatu berezi bat sortzeak Erresuma Batuko merkatu komuna hautsiko lukeela, eta konstituzioaren aurkakotzat jo du.\nGainera, May ez da zirriborroaren aurkako bakarra: Ipar Irlandako DUP Alderdi Demokratiko Unionistak ere bide beretik jo du. DUP Mayren Alderdi Kontserbadorearen aliatu nagusia da, iazko ekainean gehiengo osoa galdu zuenetik, eta brexit gogorraren alde dago.\nAlderdi unionistaren eragina kontuan izanik, Barnier harekin eta Sinn Feinekin bilduko da astelehenean. Izan ere, Barnierrek proposatu du urrirako akordioa egina egotea; hartara, europarlamentuak eta Erresuma Batuko Parlamentuak akordioa bozkatu ahal izango dute 2019ko martxora bitarte, martxoaren 29a baita brexit-a gauzatzeko ezarritako data.\nImmigrazioa ere kolokan\nIrlandako muga ez da brexit- erako akordioa kolokan daukan puntu bakarra. Erresuma Batuak Brexit-erako trantsizio garaian —2019ko martxotik aurrera— EBko immigranteentzat ezarri nahi duen araudiaren aurka bozkatu zuen atzo europarlamentuak. Araudiak EBko herritarrentzako bost urteko bizileku baimenak aurreikusten ditu; lehen, bi urtekoak aurreikusten zituen. Halere, Europako Parlamentuaren ustez, aldaketa horiek ez dira nahikoak, ez baitizkiete eskubide berak bermatzen Erresuma Batura brexit-aren aurretik iristen diren herritarrei eta ondoren iristen direnei; besteak beste, familiarekin biltzeko aukerari eta haurrentzako onurei dagokienez.\nMayk baditu aurkariak Erresuma Batuan ere. Tony Blair lehen ministro ohiak azaldu du «asteak» geratzen direla brexit-a gelditu ahal izateko, eta alternatiba bat emateko eskatu dio EBri. Horretarako, Blair immigrazioaren inguruko erreforma baten aldekoa da, EBtik irtetearen alde egin zutenak konbentzitzeko.


Jaiek protesten 'irudi txarra' hobetzen laguntzea espero du Retortillok | Berriak Politika | EiTB\nEusko Jaurlaritzako Turismo, Merkataritza eta Kontsumo sailburuaren arabera, irudi hori ez dator bat 'Gipuzkoako hiriburuaren errealitatearekin'.\nAlfredo Retortillo Eusko Jaurlaritzako Turismo sailburua. EFE\nDonostiako jaiek protesten ondorioz hirian zabaldutako "giroa baretzen eta irudi txarrari aurre egiten" laguntzea espero du Alfredo Retortillo Eusko Jaurlaritzako Turismo sailburuak. Izan ere, Donostia "abegitsua eta irekia" izan dela azpimarratu du Retortillok.\nDonostiako Aste Nagusiari ekiteko kanoikadan Donostiako udaletxearen aurrean bildutako kazetariei egin dizkie adierazpenok Retortillok.\nEusko Jaurlaritzako Turismo, Merkataritza eta Kontsumo sailburuaren ustez, "bereziki garrantzitsua" da Donostiako Aste Nagusiaren hasieran egotea, "azken asteotan hiriaren irudi txarra zabaltzen saiatu direla kontuan izanik".\n"Errealitatearekin bat ez etortzeaz gain, ez duela hiriburu gipuzkoarra ordezkatzen" adierazi du sailburu sozialistak. Aste Nagusiaren jai giroak "Donostiari beti izan den eta izango den hiri zoragarri gisa erakusten" lagunduko diola uste du.\nEredu turistikoari buruzko eztabaida\nEredu turistikoari buruzko eztabaidari dagokionez, Retortillok azpimarra du "urte asko" daramatela jarduera hori arautzen. Horrez gain, gogoratu duenaren arabera, "iaz akordio politiko zabal batek babestuta onartutako Turismoaren Euskal Legeak 1.994koa berritu" zuen.\nDonostiako eta Euskadi osoko "turismo politika ez dela gaur hasi" gaineratu du, eta "beti izan dituela kalitate eta jasangarritasun irizpideak".\nTurismoa Euskadi albisteak


Makro eta mikro haitzuluak (danak polittak) — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Makro eta mikro haitzuluak (danak polittak)\nMakro eta mikro haitzuluak (danak polittak)\nOier Gorosabel 2010/01/05 13:31\nLa Gandara eta Lezateko kobetan (Cantabria eta Aulestia)\nCantabriako mendixak Espainia guztiko koba dentsidade haundiña konzentratzen dabe. Hain da eze, bertako espeleologuak ezin izaten daben dana ikertu eta nazionalidade desbardiñetako lagunekin expediziñuak osatzen dabezen paradisu espeleologiko hartako exploraziñuan pizkaka sakontzeko.\nHala gertatu da aste honetan frantziar eta euskaldunen artian. Juan dan urteko biharrari jarraipena emonda, Albertvilleko eta Bizkaiko espeleologuak "La Gándara" sistemia arakatzen segidu dogu. 100 kilometrotik gorako laberinto honetan, hamaika ordu ta erdiko trabesixia egittia suertau jaku oinguan ("Le Delator"; "La Grand Galerie"; "Galerie des Anesthésistes"; "Rio Viscoso"; "Galerie des Anémones") eskalada bat egin eta hurrengo expediziñorako vivac baterako hornidurak eruan ahal izateko.\nAste amaieran, ostera, ADES-en falta ezin dan ekittaldixa burutu dogu: Aulestiako Lezate haitzulo zoragarrira urteeria, antxiñako eta oingo espeleologuak alkartzeko atxeki parebakua.


Ortu ekologikoei buruzko doako ikastaroa Galdakaon | Geuria\nOrtu ekologikoei buruzko doako ikastaroa antolatuko dute Galdakaon\nMartxoa eta apirila bitartean izango da ikastaroa, euskaraz zein gaztelaniaz. Izena emateko epea zabalik dago otsailaren 26ra arte.\nMartxoa eta apirila bitartean izango da ikastaroa, euskaraz zein gaztelaniaz. Izena emateko epea zabalik dago otsailaren 26ra arte\nGaldakaoko Udalak, Ingurumen eta Garapen Iraunkorreko Arloaren bitartez, barazkigintza ekologikoari buruzko doako ikastaroa antolatu du. Martxoa eta apirila bitartean izango da eta dagoeneko izena emateko epea zabaldu dute: otsailaren 16tik 26ra.\nPlaza mugatuak daude (16) eta inskripzio-hurrenkeraren arabera adjudikatuko dituzte plaza horiek. Izena emateko hauek dira bideak: Esan bulegoa, 944 010 500 telefonoa (luzapena: 275), Udalaren web-gunea edo esan@galdakao.net helbide elektronikoa.\nXabier Gomezen eskutik\nEgiako ortu ekologikoen dinamizatzailea den Xabier Gomezek emango du ikastaroa. Guztira 10 orduko iraupena izango du eta tailerra Torrezabal Kultur Etxean izango da, saio bat izan ezik. Berau Egiako ortu ekologikoetan egingo da.\nHau da ikastaroen egutegia, hizkuntzaren arabera:\nEuskaraz: martxoaren 3tik 31ra, ostiraletan, 17:30etik 19:30era\nGaztelaniaz: martxoaren 9tik apirilaren 6ra, ostegunetan, 18:30etik 20:30era\nSailkatuta: Galdakao, Ikastaroa, Ortu ekologikoa\nZeberioko Autozaintza Emozionala ikastaroan izena emateko epea zabaldu dute\n‘Autozaintza Emozionala’ ikastaroa egingo dute Zeberion\n[Inauteriak 2017] Mozorroak, desfileak eta jai giroa nagusi Hego Uriben\nGaldakaotik Nepalera 15.000 euro bidali dituzte proiektu solidarioetarako


HERRIETAN MERKATARITZA DINAMIZATZEKO LAGUNTZAK\nJaurlaritzak ia 10 milioi euro bideratuko ditu Euskadiko udalerrietan merkataritza dinamizatzeko ekintzetara\nJaurlaritzaren Kontseiluak Euskadiko udalerrietako merkataritza-sektorean lankidetza, dinamizazioa eta lehiakortasuna pizteko laguntzen deialdi bat onartu du gaur.\nAurten, Industria, Berrikuntza, Merkataritza eta Turismo Sailak 9.743.457 euro inbertituko ditu Euskadiko udalen eta elkarteen –merkatarien elkarteen eta elkarte mistoen– arteko lankidetza publiko/pribatua sustatzeko ekintza horretan. Akordio horiekin zera lortu nahi da, udal-inguruneei hiri-ekonomiarako ingurune gisako balioa emateaz gain, udal-estrategiarekiko esku-hartze integratu eta koherenteko foku gisa jokatuko duten zonako estrategiak sortzea, hain zuzen ere.\nLaguntzak itzuli beharrik gabekoak dira, eta 15.000 biztanle baino gehiagoko udalerri guztiez gain, biztanle gutxiago izanik merkataritza indartzeko ahalmena duten hirigune historikoa daukaten udalerriei ere zuzenduta daude. Eskualde-ingurunean ekonomia- eta merkataritza-arloko erreferentziagunetzat har daitezkeen herriei ere irekita dago. Bestalde, Euskadiko merkatarien elkarteek, elkarte mistoek eta merkatarien elkarteen federazioek edota konfederazioek ere jaso ahal izango dituzte laguntza horiek.\nEskabideak aurkezteko xede diren jardunen % 90eko ekarpena egin ahal izango du Eusko Jaurlaritzak gehienez. Herriko udalaren eta udalerriko merkatarien elkarteen arteko akordio sinatua eskatzen da. Laguntzen helmuga askotarikoa izango da: udal-merkatuen eraldaketa integralerako, merkataritza-kaleen espaloiak zabaltzeko edota merkataritza-fluxuak biltzeko lokalak alokatzeko eta birgaitzeko (kontsignak, haurtzaintza-zerbitzuak eta abar) jardunei buruzko azterlanak egitea eta jardun horiek egikaritzea